Ireki Offshore Banku Kontua Singapurren | US $ 499tik aurrera\nEtxea Enpresa eratzea Jurisdikzioak Singapur Banku kontua\nSingapore Open banku-kontuaren zerbitzu-kuotak\nSingapurreko enpresek munduko banku askotan kontua ireki dezakete\nBanku kontuak irekitzeko prozedura sinplea eta erraza da\nTokiko Hautagaien Zerbitzua kualifikatua da\nElkarrizketa batean bankuko langileekin bilera profesionala antolatzeko aukera ematen dizu\nNegozio Banku Kontu bat irekitzen Singapurren\nSingapur nazioarteko ospea duen finantza gune oparoa da. Singapurreko banku sistema munduko indartsuenen artean dago. Banku sektoreak finantza zerbitzu ugari eskaintzen ditu, mailegu eta gordailuak hartzeko funtzio tradizionalak eta korporazio inbertsio bankuen jarduerak barne. Abantaila hauetaz gain, korporazioak funtsak herrialde osora mugitzeko aukera ematen du. Moneta anitzeko kontuak, Interneteko bankuak, kreditu txartelak, merkataritza finantzatzeko kontuak beti daude eskuragarri.\nMunduko banku garrantzitsu gehienak Singapurren kontzentratuta dauden arren, bankuek korporazio kontua irekitzeko prest daude Singapurreko enpresentzat edo offshore konpainientzat, betiere KYC (Ezagutu zure bezeroak) dokumentuak behar adina ematen badira.\nSingapurreko Banku Kontua eta Nazioarteko Banku Kontua\nSingapurreko enpresek munduko banku askotan ireki dezakete kontua, hots, Tokiko bankuetan (OCBC, DBS, UOB, etab.) Edo Nazioarteko bankuetan (Maybank, UOB Malaysia, Standard Chartered, etab.). Gainera, zerga baxuko edo doako zergak dituzten offshore bankuek ere Singapurreko erakundeak gogoko dituzte, hala nola Euro Pacific Bank (Puerto Rico), CIM (Suitza), Maubank (Mauricio), Bendura Bank (Liechtenstein), etab.\nBere informazioa Singapurreko Gobernuari helarazten zaionez, banku kontuak irekitzeko prozedura sinplea eta erraza da. Ziurtagiri handiko hitzarmena - Apostila ez da beharrezkoa.\nSingpapore Hautagaien Zerbitzua kualifikatua da eta gure enpresaren zerbitzu eskaini gisa dago eskuragarri.\nGure bulego aipagarriak elkarrizketa batean bankuko langileekin bilera profesionala antolatzeko aukera ematen dizu. Gure tokiko langile gogotsuek premiazko edozein kasutan lagunduko dizute.\nSingapurreko banku kontua irekitzeko beharrezkoak diren dokumentuak\nEnpresa eratzea ziurtatzen duen ziurtagiria (ACRA inprimakia)\nKide guztien jatorrizko pasaportea\nZerga zenbakia (lata kodea)\nKide guztien nortasun agiriak\nJatorrizko zerbitzu elektrikoen faktura, egoitza helbidearen froga gisa (faktura elektrikoa, uraren faktura eta abar)\nNegozioaren funtzionamenduaren egiaztagiria, baldin badago:\nAlokairu bulegoko hitzarmena.\nFuntsaren / Aberastasunaren iturriaren egiaztagiria:\nPartikularren fondoaren iturria erakusteko agiriak:\nAzken 6 hilabetetako banku-laburpenak. EDO\nUneko 3 hilabeteko Banku Erreferentzia gutuna\nEnpresen Funtsaren Iturria erakusteko agiriak (enpresak urtebete baino gehiago daramatza lanean eta negozio bankuko kontua badu):\nBanku korporazioko oharrak (gutxienez urte erdi)\nKontabilitate eta ikuskaritza txostena\nNegozio frogak (azken sei hilabeteak kontrapartidako konpainiaren txikiekin)\nBeste Erreferentzia Agiri batzuk:\nProduktu edo Zerbitzuari buruzko informazioa, hala nola:\nEskatzailearen liburuxka / liburuxka\nKontrapartideei buruzko informazioa (Hornitzaileak, Erosleak, Bezeroak), erlazionatutako herrialdeak eta horien Produktuak edo Zerbitzuak barne, hala nola :\nKontrako alderdien liburuxka / liburuxka\nLotutako enpresekin negozio modulua behar da.\nZuzendarien, Baimendutako Sinatzaileen, Jabe onuradunen esperientzia garrantzitsuak erakusteko dokumentuak:\nDagokion Enplegu Gutuna


Irekia Eusko Jaurlaritza - Gobierno Vasco :: Eusko Jaurlaritzak hegaztiak babesteko eta kontserbaziorako eremu berezi izendatu du Salburua\n<img src="https://www.irekia.euskadi.eus/uploads/cover_photos/27123/original/Salburua_Ciervas.JPG" style="max-width:100%" alt="Ume bat, Salburuan (Arkaute ondoan)" />\nUme bat, Salburuan (Arkaute ondoan) Iturria: Irekia\nVG 2015eko ekainaren 30ean\n«Salburuaren azterketan sakondu dugu eta Batasunaren intereseko habitaten banaketa aurkeztu dugu, Batasunak kontserbatzeko eremu berezien izendapenetan egiten dituen eskaerei erantzuna emateko. Espazio horretako fauna eta flora espezieen habitaten kontserbazio egoeraren eta banaketaren azterketa landu da, bestalde. Osagarri gisa, espazio hori hegaztiak babesteko eremu berezi (HBEB) izendatzeko beharra ikusten dugu, hegazti basatiei buruz Europako Parlamentuak ezarritako irizpide ornitologikoak betetzen baititu», zehaztu du Ana Oregik.\n«Salburuako espazioa –jarraitu du Oregik– eskualde biogeografiko atlantikoan dago. KEB/HBEBan hainbat habitat eta espezie deskribatu ditugu, Batasunaren intereseko bederatzi habitatetakoak gutxienez, horietako bat lehentasunekoa; eta erkidegoko nahiz eskualdeko katalogoetan dauden espezieak deskribatu ditugu, eta hegazti espezieen zerrenda luze bat egin dugu gainera. Horrek guztiak eraginda, Europako Natura 2000 sare ekologikoan sartu zen 2003an, Batasunarentzat garrantzizko leku gisa (BGL). Hegaztiez gain, aipatzekoak dira bertan aurki daitezkeen beste espezie batzuk, esate baterako, bisoi europarra (Mustrela lutreola), igel arina (Rana dalmatina), eta apoarmatu korrontezala (Mauremys leprosa). Kontserbazioari begira, interes bereziko eremua da».\n«Espazio honek garrantzi handia dauka Europako ur-hegaztiek mendebaldera egiten duten migrazio-bidean eskala eta elikadura-gune gisa, eta bereziki oso garrantzitsua da ur-benarrizak (Acrocephalus paludicola) egiten duen eztei ondorengo migrazioan. Gogoratu behar dugu mehatxu globalean dagoen Europako paseriforme bakarra dela espezie hori», esan du Oregik. «Subarats formazioak (Carex riparia) iberiar penintsulan ondoen kontserbatutakoak dira. Eremu honek habitat adierazgarria dauka: kareharridun begetazio bentikoko ur oligometrotrofikoa, ihitegiak, Mediterraneoko belardi hezeak edota zohikaztegi baxu alkalinoak. Ez da ahaztu behar, halaber, Salburuan sahasti kopuru handia ageri dela».


Bost urteren ostean, barrura eta kanpora begira jarri da Emakumeen Txokoa . diariovasco.com\nBost. Emakumeen Txokoko eta Udaleko kideak 5. urteurrenean. / E.A.\nBost urteren ostean, barrura eta kanpora begira jarri da Emakumeen Txokoa\nOrain arteko ibilbidearen eta etorkizuneko erronken inguruko irakurketa egin dute\nBost urte bete ditu Azpeitiko Emakumeen Txokoak eta irudi berrituarekin datoz, «begirada batetik ,kolektibora» salto egin dute.\nDuela bost urte, Azpeitiko Udala «herriko mugimendu feministaren urteetako eskaerari» erantzunez, «berdintasunaren aldeko politika publikoak indartu, emakumeen jabekuntza sustatu eta erreferentziazko espazioa garatzeko» helburuarekin murgildu zela proiektuan nabarmendu du data esanguratsua gogoratzeko Udaleko Parekidetasun zinegotzi Leire Etxanizek, Emakumeen Txokoko hainbat kiderekin batera egindako agerraldian.\nEmakumeen Txokoa, «emakume eta gizonen arteko parekidetasuna sustatzeko tresna» bat dela gaineratu du Etxanizek. «Helburu horrekin sortu genuen, eta pausoz-pauso, mailaka-mailaka», bide horretan «urratsak ematen» jarraitzen dutela esan du.\nBost urteren buruan, begirada «barrura» eta «kanpora» jarri dute. Eta barrura begira, «hemen gaude» diote. «Guztiz irekita dagoen espazioa da gurea. Azpeitiko emakume eta gizonei irekia». Horren harira, «kalitatezko eskaintza», sortzea dute helburu. «Gurea bezalako herri txiki batean, bestelakoan, eskaintzeko ezinezkoa izango litzatekeen baliabide, formazio eta aukerak» sortuz.\nKanpora begira, aldiz, herritar eta eragileei «eskuak luzatuta» daude, «elkarrekin ikasten joateko, feminismotik, arlo, jarduera eta proiektu anitzak» konpartitzeko eta berdinen arteko «bidea eginez».\nAurrerako bide horretan, «konplizitate berriak sortzea» dute xede Emakumeen Txokoan. Emakumeen arteko saretze eta aliantzen bideari jarraitu eta «konplizitate berriak sortu nahi» dituztela azaldu du Izaskun Egiguren Emakumeen Txokoko dinamizatzaileak. Bide horretan, «ertz eta erdigune» desberdinei heldu behar dietela adierazi du. Halanola, «kolore anitzez» herria jantzi behar dutela esan zuen eta «familiako istorioak» osatzetik, «herriko istorioak eta historia» osatzera pasa behar dela. Hala, »emakumeon oroimena plazara» ekartzera animatzen ditu herritarrak.\nHerriko kaleetan «lasai» ibiltzea ere aldarrikatu zuen Egigurenek. «Tratu onak erein eta harreman osasuntsuak eraiki» nahi dituztela esanez, «edozein motatako bazterkeria gure bizitzetatik baztertuz».\nBestalde, emakumeak herriko partaide eta eragile diren heinean,partaidetzari «guretik, bertatik, bultzada» ematea proposatu zuen»ahalduntze prozesuen» bitartez.\nBizitzaren sostengurako «eraldaketa tresnak» ere beharrezkotzat jo dituzte Emakumeen Txokoko kideek. Horretarako «elkarrekiko zaintzetan, enplegu banaketan» sakontzeko beharra ere aldarrikatu zuten.\nAzkenik, emakumeen sormenari eta haiek antolatutako ekimenei espazioa eskainiko diela esan zuen Egigurenek. Espazio hori «esparru anitzen ispilu» izango dela gaineratuz.\nBerdintasunaren bidean «urratsak» ematen jarraituko du Emakumeen Txokoak. Datozen aste eta hilabeteetarako hainbat egitasmo antolatuko dituzte. Hurrengo asteazkenean (urriak 19), esaterako, 'Zergatik berreskuratu emakumeen memoria historikoa? Gure memoriaren hutsuneak betetzen' tailerra egingo dute, 19:00etatik aurrera. Hizlari lanetan arituko da Irantzu Mendia, EHUko Soziologia eta Gizarte langintza irakasle eta Hegoa institutuko kidea.


â€œSupersurraâ€, Txorierriri eraso berria\nIzena:Pasahitza:SartuIzena eman Artikuluak â€œSupersurraâ€, Txorierriri eraso berriaaikor\nt: Izarne Agirre eta Txema Pico (Lezama Bizirik auzo elkartea)\nForu Aldundiak irailean Mugikortasunaren Astea ospatu arren, hilabete berean inauguratu zuen Metropoliko Hego Saihesbidea, Supersurra. Europa osoan gehien kostatu den errepidea, ziur asko, kilometroak 50 milioi baino gehiago, eta ingurumenean eragin bortitzena duena, beharbada. Hamazazpi kilometroko tartea tunel edo biaduktuetatik doa osorik, Ezkerraldean gelditzen diren balio naturaleko esparru urriak kaltetuz.\nBizkaiko Errepideen Lurralde Plan Sektorialaren onarpena zela-eta, 1999an Foru Aldundiak lehen aldiz aitortu zuen Bizkaia oso gertu zegoela bere muga fisiko eta finantzierotik. Horrekin hau esan nahi zuen: aurrerantzean, trafikoari erantzuteko, ezin zela etengabeko errepide gehiagorik eskaini, ibilgailua kez erabiltzeko neurriak hartu baizik.\nHalako hausnarketa zuzenak arriskuan jartzen zuen Obra Publiko handien pagotxa, eta alarma piztu zen eraikitzaile eta bankuen artean. Baina orduko Ahaldun Nagusia, Josu Bergara, berehala agertu zen animoak lasaitzera: A-8aren hegoaldean superautopista berri bat eraiki behar omen zen. Orduz geroztik ikerketa teknikoz mozorroturiko gezur ofizialak etorri dira, bata bestearen atzetik.\nGezurren artean, erakargarriena hau zen: Supersurrak A-8ko trafiko astuna erakarriko zuela. Ez ziguten esan, ordea, zer egingo zuten hori lortzeko. Supersurrak ordainsari altua du eta, ez dituenez kamioilariak erakartzen, A-8an trafiko astuna debekatzea otu zaie. Beraz, A-8tik ez da kamioirik pasatzen, baina Supersurretik ere ez, eta bertako trafiko astuna Txorierriko Korridorera errebotatu dute.\nTxorierriri beste behin egokitu zaio ordaintzea. Duela zortzi urte, Txorierriko Korridoreak Lezama igarotzen ez zuenean, soilik 14.000 ibilgailuk gurutzatzen zuten herria. 2010ean, aldiz, Korridore eta BI-737ren artean ia 70.000 ibilgailu izatera heldu da, horien %11 kamioiak direla. Baina dirudienez, gure eskualdea aireportuaren, inbasio industrialaren eta korridorearen ondorioz Bizkaiko kutsatuenetariko bat bada ere, ez da oraindik nahikoa kontribuzioa metropoliaren â€œgarapenerakoâ€. Orain, berriro guri ordainaraziko digute Foru Aldundiaren akats berria, eta Txorierrira bideratu dituzte lehen A-8tik pasatzen ziren 9.000 kamioetatik gehienak; Supersurra erabiliko ez duten berberak. Ez dago eskubiderik. Bilbo â€œberriariâ€, bere Abandaoibarrari eta Guggenheimi distira ateratzea oso modan dago gure erakundeetan, molestatzen duena, zaborra, industria kutsatzailea eta zarata Txorierri bezalako â€œatzeko patioraâ€ jaurtiz. Politika honekin amaitu behar da. Gure eskualdeko Udalak behartuta daude bailara eta bertoko biztanleon bizi-kalitatea defendatzera, eta Foru Aldundiari eskatu behar diote hartutako neurriak atzera botatzeko.


author_facet:"Euskadi. Hezkuntza, Unibertsitate eta Ikerketa Saila" author_facet:"Urresti, Igor" topic_facet:"Lanbide Heziketa" topic_facet:"Fabrikazioaren Automatizazioa (Modulua)" topic_facet:"Lan giroko harremanak (Zeharkako Ikasgaia)"\nEgilea: Euskadi. Hezkuntza, Unibertsitate eta Ikerketa Saila Egilea: Urresti, Igor Proposatutako gaia: Lanbide Heziketa Proposatutako gaia: Fabrikazioaren Automatizazioa (Modulua) Proposatutako gaia: Lan giroko harremanak (Zeharkako Ikasgaia)\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Zabala Enea IIren urteurrena gogotik ospatuko dute : Oarsoaldeko Hitza\nZabala Enea IIren urteurrena gogotik ospatuko dute\nBertso afari elegantea, pala txapelketa, mendi martxa... Egitarau zabala antolatu du gazte asanbladak Zabala Enea II bizirik dela ospatzeko. Ateak zabalik dituztela oroitarazi dute.\nOreretako Gazte Asanbladako kideetako batzuk, urteurrena aurkezteko argazkian.\nAurten bai. Zailtasunak zailtasun, lan handia atzean eta pandemiak arnas apur bat emanda, Oreretako Gazte Asanbladak ospatu egingo du Zabala Enea II Gaztetxearen urteurrena. Iaz ospatu ezin izan zuten urteurren biribilari keinu eginda, aurten, XX+1.ena ospatuko dute, eta horretarako, bihar hasiko den egitarau zabala atondu dute hilabete osorako.\nBertso afari eleganteak emango dio hasiera ospakizun egitarauari bihar bertan; datorren asteburuan, berriz, kirolari egingo diote keinu, eta pala txapelketa egingo dute Agustinetako frontoian —euria egingo balu, Fanderian—. Mendi martxak ere ez du hutsik egingo—hilaren 23an—eta horren barruan, jasoko du omenaldi goxoa Ibon Zabala zenak herriko gazteen eskutik. Kartelada berezia hilaren 29an da, eta urteurrena ospatzeko egun handia, berriz, hilaren 30ean egingo dute. Pala txapelketaren finalak jokatuko dituzte, eta bazkaria, ekitaldia, eta kontzertua antolatu dituzte.\nNaroa Beltran eta Inhar Canas gaztetxera bildutako azken belaunaldikoak dira. Canasek hirugarren urtea du gaztetxean, eta Beltranek lehena, 18 eta 17 urte dituzte hurrenez hurren. «Kuadrillarekin hasi nintzen gaztetxean, uste dudalako gazteok antolatzeko espazio bat dela», esan du Canasek: «Urteurrena garrantzitsua da, gaztetxeak beste urtebete egin duelako bizirik».\nAteak zabalik gazte guztientzat\nIlusio «bereziarekin» biziko duela urteurrena dio Beltranek: «Niretzat lehen aldia izango da. Pandemia tartean, ez dugu aukerarik izan halakoetarako eta gazteontzat garrantzitsua da bizipen hori». Pandemiak eragindako zailtasunek ia hutsetik abiatzea ekarri diela dio Canasek: «Belaunaldi berri bat hasi da gainera, eta horretan zentratuta gaude». Egun, hogei gazte ari dira talde eragilean, «egunerokoan ibiltzen garenak», asanbladan gehiago biltzen badira ere.\nZabala Enea II Gaztetxeak herriko gazte guztientzat ateak zabalik dituela esan dute bi gazteek. «Urteurrenaren harira antolatutakoetan parte hartzea aitzakia izan daiteke bertaratu eta gaztetxean hasteko». Egitarau osoa gazte asanbladaren Twitter eta Instagram kontuetan kontsulta daiteke.


Itxaropen poxi bat | Iritzia | 7K - zazpika astekaria\n2021 ABU. 29\nItxaropen poxi bat\nHogei urte ez dira alferrik joan eta talibanek ere ikasi dute zerbait. Munduaren aurrean esan dute emakumeen eskubideak errespetatuko dituztela –beren erara–. Baina Afganistango feministentzat ere ez dira alferrik joan urteak. Poliki eta asko kostata bereganatu dituzten lur zatitxoak ez omen dituzte aise abandonatuko\nEtxetik kanpo lan egitea debekatuta. Etxetik kanpo bakarrik edozer egitea debekatuta; mahram (gertuko gizonezko senitartekoa: aita, anaia edo senarra) deitzen denaren laguntzarekin ez baldin bada. Gizonezko medikuek artatua izatea debekatuta. Eskoletan, unibertsitateetan edota bestelako hezkuntza guneetan ikastea debekatuta. Derrigorrezkoa burutik oinetara tapatzen dituen oihal bat janztea. Ezin ditu kolore biziak izan (sexualki kitzikagarria omen) eta oso garrantzitsua da orkatilak ere ondo estal ditzala. Arau talibanek aginduta bezala janzten ez direnek edota mahramaren konpainia gabe ibiltzen direnek jipoiak eta zartakoak jasoko dituzte. Ezkontzatik kanpo sexu harremanak dituzten emakumeak harrika akabatuko dituzte jendaurrean. Kosmetikoak erabiltzea debekatuta. Hatzak moztu izan dizkiete azazkalak margotzeko atrebentzia izan dutenei. Mahrama ez den beste edozein gizonezkori eskua luzatzea edo harekin hizketan aritzea, debekatuta. Debekatuta jendaurrean barre egitea. Emakumearen ahotsa ezin da entzuna izan. Debekatuta takoidun zapatak erabiltzea. Emakumearen pausoak ezin dira entzunak izan. Debekatuta etxeko leihoetan edo balkoietan agertzea. Opakotasuna derrigorrezkoa da etxeko leiho eta balkoi guztietan, inork ezin ditu kanpotik ikusi emakumeak beren etxeetan. Gizonezkoek eta emakumezkoek ezin dute autobus berean bidaiatu. Emakumezkoek ezin dituzte komun publikoak erabili. Ezin dira kanpai-formako galtzak erabili, ezta burkaren azpian ere. Debekatuta emakumeei argazkiak egitea edo filmatzea. Existitzea, debekatuta.\nHoriek dira Afganistango emakumeek bete behar dituzten arauetako batzuk, talibanek aginduta. RAWA elkarteak, Afganistango Emakume Iraultzaileen Elkarteak, eman du neurri bortitz horien berri. Hogei urte ez dira alferrik joan eta talibanek ere ikasi dute zerbait. Munduaren aurrean esan dute emakumeen eskubideak errespetatuko dituztela –beren erara–, ez direla hain zorrotzak izango, borondate ona daukatela. Hauek ere atsegin eta samur agertu nahi dute munduaren aurrean. Politikoki zuzenaren birusa, latza.\nBaina emakumeen eskubideen alde borrokan ari diren feministentzat ere ez dira alferrik joan urteak. RAWA 1977an sortu zen fundamentalismo erlijiosoaren kontra eta emakumeen eskubideen alde. Poliki eta asko kostata bereganatu dituzten lur zatitxoak ez omen dituzte aise abandonatuko eta ohituta daude klandestinitatean lan egitera, etsaitasunezko giroan. Azken hogei urteotan hezkuntza jaso duten emakumeek, etxetik kanpo lan egin dutenek eta askatasun haize ufadatxoak sumatu dituztenek borroka egingo dutela espero da. Horrek itxaropen poxi bat ematen dit, urrutiko pena begiratuek baino dezente gehiago.\n«Es muy osado decir que el arte transforma la sociedad, pero es esperanzador pensar que, desde el trabajo, puedes intentar modificar las cosas»\nEl Arrano Beltza, símbolo distinguido en el Palacio de Nafarroa


Nola ipini ipurmasailak kentzeko\nBeti garaiz betetako garauak dira, ipurmasailak bezala? Izan ere, batzuetan emakumezkoen erakargarritasunaren irudi osoa hondatu dezakete. Esate baterako, hondartzan swimsuit bikinia edo Aita Santuak batera igerilekuan igerilekuan, gizartearen sarrera ez da izango dugu ikusgarria izango litzateke nahi dugun bezala. Nola aurre egin dezakegu haiekin? Eta zein garaipenek sor ditzakete jatorrizko leku horretan?\nAzaleko kausak ipurmasailen azalean\nAurpegiko aknearen kausa desberdina izan daiteke. Akneak ipurmasailetik ezabatuz gero, eraginkorragoak izango dira.\nIpotxen azala lehortasuna. Izan ere, garauak hemen agertzen diren arrazoi nagusia izan daiteke. Izan ere, aldakako azala ez da ia gantz koipetsua. Hori dela eta, aurpegiko azala baino malguagoa da. Gainera, ipurmasailean azala biologikoki lehorra etengabe jarrita dagoen oxigenoa igarotzen duen jantziarekin etengabe jartzen da, haren aurka igurtzi egiten da, emakumea doa, esertzen da, gora egiten du eta bizkor egiten du. Horregatik, azukre itsusiak larruazal lehor eta lehorren ondorioz.\nAzalaren auto-garbiketa. Igerileku eremuan, larruazala auto-garbiketa ahula da. Azala scaly hilgarria gaizki bereizita dago, gainera, gutxitan scraped da, horregatik, hantura itxura portzentaje akne forma gune honetan.\ninaktibitate fisikoa. Sedentario sedentario bizimodua "bosgarren puntuan" aknea dela esan ohi da.\nHormonen jokoa. Haurdunaldia, edoskitzea, nerabezaroa, diabetesa, beste hormona-hutsegiteak gorputz erupzioaren eta garuneko garuneko egoera antzekoa da aldaketan. Kasu honetan, beharrezkoa da medikua erakustea akne tratatzeko.\nErreakzio alergikoa. Gorputzaren azala haizeekin, ileekin eta isuritako irenstenekin erreakzionatu daiteke, zure gustura ez diren detergente kimikoen erabileragatik edo hotzagatik edo, alderantziz, eguraldi beroarengatik. Azkenean, dieta arrazionaleko produktuak alergiak sor ditzakete aldaketan.\nHotzean eserita. Emakumeak kontraindikatuta daude gainazal hotzetan esertzeko. Ez bakarrik zaletasun bat, hala nola, gaixotasun hanturazko emakumezkoen masa eragiten du, kondentsazio bat eragiten du, eta tratamenduak gogaikarriak diren ipurmasailetan akats guztiak gehitzen zaizkio.\nGorputzean aknea sortzen duen arrazoi guztiak ezabatu badituzu, eta azkenak ez du agertzen gelditzen, dermatologoarekin harremanetan jartzen zara terapeuta batekin. Beharbada hantura dago gorputzean, eta, beraz, sendagaiak behar dituela adierazten du.\nAknea aldaketan saihesteko\nGarauak zure gorputzaren zati pikantetik desagertuko dira, lehenik eta behin, nola jaten duzun. Saiatu dieta elikadura akutua, gatza eta gantzetik kanporatzea. Edan ur asko, 1,5 litro eguneko, gutxienez.\nJanari txikiak eta egunero 2-3 ordu bitarte. Utzi zure goizeko otorduetako karbohidrato plater goizean orekatua, eguerdian - proteina, gauez - argia, ez urdaileko zama.\nDietaz gain, organoaren edozein zatiri buruzko aknea behatu beharko zenuke, zure armairua birplanteatu beharko zenuke. Saiatu gutxienez aldi baterako galtzak estuak, bakeroak, larruzko prakak janztea. Ehun sintetikoak, batez ere barruko arropa, gauzak kendu. Ehun naturalak jantzi. Kotoia edo satinezko barruko arropa hobeak. Garaipen batzuk igaro ondoren, seguruenik, ipurmasailetan itxura ematen duten arropa da.\nOrdeztu shower gel, askotan erabiltzen duzun, bestetik, antiinflamatorio azala hidratatzaileak efektua.\nSaiatu ahalik eta gehien mugitu, bizimodu mugikor hau baino lehen. Joan oinez asko. Ordenagailu batean lan egiten baduzu, ordu erdi eta erdiko behin mahai gainean jarrita eta entrenamendu erraza egin.\nLarruazala izerdituz gero, batez ere udan, ipurmasailak, haurrentzako edo hauts perfumeak narritatzen ditu.\nAkneak ipurmasailetatik ezabatzeko metodoak\nGoiko ipurmasailen agerraldia saihesten duten metodoez gain, zure bitxi kosmetiko bide sinpleak hartuko dituzu aholku hau, "bitxiak" alferrikako zure azala garbitu dezazun.\nUkendu salicylic. Pomada da, ez azido salicylicoko alkoholaren konponbidea, aurpegiko aknea tratatzeko egokia baita. Ukendu salicylic bat behar duzu, kotoi uhal baten gainean aplikatu behar duzu eta astiro-astiro masajea Aita Santuaren pimple bakoitzarekin. Eman pomada beratzen, ondoren zure barruko arropa eta zure etxeko lanak egin ditzakezu. Lubrifikazio prozedura egunean bi aldiz egin behar da, garauak erabat desagertu arte.\nIodo. Ezpainak ipurmasailetan beldurtzen ez badituzu, iodoak gaueko labeetan aplikatu. Prozedura hau aknea izan dadin. Bide batez, lehenbailehen iodoa pikutara bat jarrita zure aldaketan, lehenago lehortu egingo da eta desagertuko da.\nBelarentzako lozioak. Egin belar antiinflamatorioen belar infusioa. Adibidez, chamomile, kate, salbia, yarrow, celandine, ortiga. Pour ura irakiten pixka bat, utzi stand eta infusioa estutu. Lubrifikatu, krema bezala, ipurmasailean azala inflamed.\nBelar saski bainuak. Egin errezeta horretan gomendatutako belar infusio kopuruari buruz gehiago. Infusioa ur epelean diluitzeko diluitu eta bertan eseri, azala puztuta dagoela. 10 minutu eseri. Goratu gorputz-azalarekin paperezko eskuoihal batekin.\nBuztinezko maskara. Buztina larruazalean barrena eta hanturak guztiz borrokatzen du. Aknearen kontra buztinezko maskarentzat buztina arrosa egokia da, berdea, beltza, zuria. Beroa hautseztatu ur epeletan. Belar infusioa bero dezakezu. Buztin maskara geruza fin bat aplikatu izterrak azalean. Eutsi, baina ez buztina guztiz lehortu arte, buztin gainazalarekin hezetasuna ateratzen hasten den larruazalean. Garbitu maskara dutxa azpian eta gorputz-gorputz krema edo hidratatzaileak edozein aplikatu.\nIzterrak azala sasiak. Garrantzitsua da partikula keratinizatuen ipurmasailen azala garbitzeko. Do itmozhno gogorra dutxa garbigailuan, bainu vyhotkoy edo sasiak erabiliz. Sabelean kosmetikoa izan daiteke. Baina hobe da zuk zeuk prestatzea produktu naturalekin. Esate baterako, iguerkules malutak arrautza gorringoa nahastuz. Edo kafe-arrazoiak diluitzeko esne koilarakada pare batekin diluitzeko.\nEdozein agente urratzaile (azukrea, gatza, lurrean arrautzak eta beste batzuk) sasoian sartzen dira. Igurtzi astean behin ipurmasailen azala. Ondoren, garbitu uretan, eskuoihal batekin garbitu eta krema hidratatzaileak izterretan aplikatzeko, hezetasuna larruazaleko zeluletan mantenduko da.\nGorputza sasiak ez dira hankaz gora jartzen direnean ipurmasailetan. Infekzio gehigarria sor dezakezu larruazalean eta hantura handitu. Itxaron garauak desagertu arte, beste produktu kosmetiko leunagoak erabiliz, eta ez ahaztu larruazala zuritu izterrean.\nLarruazaleko farmazia produktuak ere badauzkate aknearen kasuan. Esate baterako, Vishnevsky-ren pomada ez da oso gaizki eginkizun horiekin. Gutxiago denek ez dute iraunkorrak usain iraunkorrak, eta gero gorputzetik zerbait arintzeko zaila izango da.\nHotzaren aurkako larruazala babestea\nAntiarrugen tratamenduak aurpegia eta eskuetarako\nLarruazaleko olio ezinbestekoa\nBuztinezko kosmetikoarekin lotu\nArreta zaintzeko neguan. Ura ur hotzetan\nEzkontza elizan, sakramentua prestatzeko eta prozesatzeko\nEzkontza kontratua eta bere ezaugarriak\nNola kosmetika prozeduren laguntzaz larruazalean orbain kentzeko\nLimoi tarta errezeta\nIzurriei buruz jakin behar duzuna\nBertso-errotak, intxaurrekin, geografian, betegarri desberdinekin\n"Etxea-2" zaleak, kirurgia plastikoz egindako harridura Margarita Kern, argazkia\nArraina azal ederra zuritzeko\nHaurraren oparia identifikatzeko metodoak\nLegamia gabe pizza pizza\nEtxeko loreak, begonia


Bueltan dator Itzartu sukaldaritza tailerrarekin – Berbaro\nBueltan dator Itzartu sukaldaritza tailerrarekin\n10 azaroa, 2021\tBy\tberbaro\t0 Comments\nMundu guztian zehar ezagunak diren napolitanak, paniniak edota koktelak ekarriko ditugu gugana ikasturteko lehenengo ekintza bezala. Chef gazteak bueltan datoz! Nahi beste osagai erabilita 3 errezeta hauek egin eta daztatzeko aukera izango dute. Beraz postrerako lekutxo bat itxi eta etorri gozatzera! Hemen duzu Itzartuk antolatutako ekintzan izena emateko informazio guztia.\nNOIZ? Azaroak 20\nZEIN ORDUTAN? 16:00-19:00\nNON? Berbaroren egoitzan (Laubideta kalea, 6C)\nHiru errezeta egiteko aukera egongo da, napolitanak, paniniak eta koktelak. Horregatik gomendatzen dizuegu bazkal orduan postrerako lekutxo bat uztea 3 errezeta hauentzako lekua izateko! Hiru hauek egiteko aukera egongo da eta nahi diren osagaiak erabilita bete ahal izango dituzue!\nNOLA EMAN DAITEKE IZENA? Apuntatu ahal izateko izen-emate fitxa bete behar duzue Berbaroren bulegoan (Laubideta kalea, 6C). “Oktogonoa” bezala ezagutzen den adreiluzko eraikinean gaude, Behargintzaren atzekaldean. Aurten 60 plaza eskainiko ditugu eta hurrenkeraren arabera banatuko dira.\nHirukoa lehiaketako azken galdetegia eta orain arteko sailkapena\nBadator III. Hirukoa Gala!\n0 Comments on "Bueltan dator Itzartu sukaldaritza tailerrarekin"


Euskaltel - Eskaintza: zuntz bidezko Internet. Alta, doan – Internet bakarrik\nDEITU ORAIN Nahiago baduzu,\ndeitu hona 946 572 035\n3 hilabetez Kontratatu\ni. ikusi baldintzak INTERNET: 40 MEGA\nInternet duen 100 M-ko edo 350 M-ko zuntz optiko berrirako sustapena % 100eko deskontua egingo zaie, aktibatzen diren unetik, Zuntzarekin eta Internetekin batera kontratatzen diren produktu nagusiei (linea, Interneteko modalitatea, eta Premium TB edo Guztia TB). Bi hilabete iraungo du sustapenak. Ez dira sartzen kontratatutako produktuen kontsumoak.\nINTERNETBanda Zabaleko modalitatearen prezioa betiko da, betiere bezeroak aldatzen ez badu kontratatutako modalitatea.\n50 €/hil GUZTIA\ni. ikusi baldintzak INTERNET 100 MEGA\n65 €/hil GUZTIA\ni. ikusi baldintzak INTERNET 350 MEGA\nLehendik bezero direnentzat Autonomoentzat ABANTAILAK\nDoako bi hilabeteak igaro ondoren, zerbitzuak 7,2 €/hil balioko du, BEZa barne, eta edonoiz ezeztatu ahal izango duzu, inolako kargu gehigarririk gabe. 14 egun, kontratazioarekin jarraitu nahi duzun ala ez erabakitzeko.\nInteresgarria iruditu zait. Zer egin behar dut kontratatzeko? Pozten gara erabaki hori hartu duzulako. Orain, bi aukera dituzu. Kontratatzeko botoia sakatuz gero, 4 pausotan, kontratazioa izapidetzeko behar diren datuak eskatuko dizkizugu (prestatu kontu-zenbakia, datu hori eskatuko baitizugu, besteak beste, eskaera egiteko. Bestela, idatzi zure telefono-zenbakia goiko koadroan, eta berehala deituko dizugu, inolako konpromisorik gabe.\nEskubide guztiak erreserbatuta, eta ©Euskaltel, S.A.ren copyright-a | Lege Oharra | Cookieen politika Hemen gaude:\nParke Teknologikoa, 809 eraikina48160 Derio (Bizkaia)Bizkaiko Merkataritza Erregistroan Inskribatuta, 3.271 liburukian, 212. orrian, BI-14727 orrialdean.IFK: A -48766695 Eskubide guztiak erreserbatuta.Euskaltelek komunikazio elektronikoko zerbitzuak ematen ditu, http://www.cnmc.es/ guneko inskripzioaren arabera.\nBaldintza orokor hauen xedea da Euskaltelen web korporatiboa erabiltzen dutenek nola erabili behar duten arautzea. Web horri hori URL honetan dago: www.euskaltel.com (hemendik aurrera Web Korporatiboa ). Horretaz gain, baldintza bereziak izan ditzakete Web korporatiboko zerbitzu edo eduki batzuek. 2. IDENTIFIKAZIOA. Erabiltzaile-izenaren identifikatzaile baten eta erabiltzaileak emandako sarbide-kode baten bidez sartzen da Euskaltelen web guneko zerbitzuetara, eta Euskaltel, S.A.ren on line zerbitzuetara sartzeko aukera ematen dute.\nPertsonalak eta besterenezinak dira erabiltzaile-izena eta pasahitza, eta erabiltzaileari dagokio haien konfidentzialtasuna ziurtatzea.\nBere erabiltzaile-identifikatzailearekin egiten dituen ekintza guztien ardura bere gain hartu behar du erabiltzaileak. Zure pasahitzaren segurtasuna bermatzeko, Euskaltel, S.A.k gomendatzen dizu kode sendoa hautatzea, hau da, gutxienez zortzi karaktereko luzera duena, zifra, letra (larri eta xeheak) eta karaktere berezi edo puntuazio-markaz osatua. Gomendatzen dizugu, halaber, ez erabiltzeko zure pasahitzean erraz asmatzeko moduko hitzik eta/edo zurekin lotura dutenik: jaiotza-data, helbidea, izen propioak, izena-hilabetea konbinazioak, telefono-zenbakiak, NANaren zenbakia&\nErabiltzaileak ez dio pasahitza beste inori jakinarazi behar; bestela, erabiltzailearena izango da erantzukizuna. Horrenbestez, Euskaltel, S.A.k jakinarazten dizu ez dizula INOIZ eskatuko aplikaziorako pasahitza, inongo komunikazio-bidetatik: telefonoa, posta elektronikoa, posta arrunta, SMSa, MMSa& Beraz, inoiz jasotzen baduzu jakinarazpenik informazio horren eske, mesedez, ez egin kasurik, eta Euskaltel, S.A.ri eman horren berri, 1717 telefonora deituz edo formulario honen bidez: ABUSE\nEuskaltelek jakinarazten dizu zuk emandako helbide elektronikoa Euskaltelen jabetzako fitxategi batera sartuko dugula, zure gainerako datu pertsonalekin. Orobat, Euskaltelek jakinarazten dizu datu hori erabiliko dela Euskaltelekin duzun kontratu-harremanei dagozkien helburuetarako, eta, bereziki, merkataritza-jakinarazpenak posta elektronikoz bidaltzeko.\nHalaber, Euskaltelek jakinarazten dizu datu pertsonalak babesteari buruzko 1999ko abenduaren 13ko 15/1999ko Lege Organikoan ezarritakoaren eta horretarako aplika daitezkeen araudien arabera, noiznahi erabil dezakezula datu pertsonaletara sartzeko, horiek zuzentzeko, ezeztatzeko, edo horiei aurka egiteko eskubidea. Horretarako, idatzi bat bidali behar diozu postaz EUSKALTELi, egindako eskaera adieraziz eta NANaren fotokopia erantsiz, helbide honetara: 3, F.D posta-kutxa, 48160 Derio (Bizkaia). Bestela, Bezeroentzako Arreta Zerbitzura deitu (1717, edo horren ordez dagokiona), edo mezu elektroniko bat bidali (info@euskaltel.com).\nInformazioaren, datuen, edukien, datu-baseen, diseinuen, iturri-kodeen, nabigazio-egituren eta Web Korporatiboan dauden edo Euskaltelen bidez eskura daitezkeen gainerako zerbitzu eta produktu telematikoen jabetza intelektuala eta produktu deribatuen eta gidaliburuen jabetza intelektuala Euskaltelena, bere hornitzaileena edo dagokien titularrena da. Beraz, erabiltzaileak konpromisoa hartzen du jabetza industrialean edo intelektualean oinarritutako eskubiderik ez urratzeko. Ezingo dira aipatutakoak kopiatu, publikora azaldu, banatu edo edozein eratan ustiatu, ez eta eraldatzeko ingeniaritza-teknikarik erabili ere, Euskaltelek horretarako baimena espresuki eta idatziz ematen duenean izan ezik. Erabiltzaileak bere beharrak asetzeko bakarrik erabiliko ditu informazio eta zerbitzu horiek eta konpromisoa hartuko du eskuragarri dituen zerbitzuak edo Web Korporatiboaren bidez lortu dituen emaitzak zuzenean nahiz zeharka ez ustiatzeko, horretarako Euskaltelen baimen garbia duen kasuan izan ezik. Erabiltzaileak ezingo ditu erabili Web Korporatiboaren erraztasunak eta aukerak legeak debekatzen dituen jarduerak egiteko edo proposatzeko, ez eta erabiltzaileak beste zerbitzu lehiakide batzuetara eramaten saiatzeko ere. Halaber, erabiltzaileak bere gain hartzen du zerbitzua erabiltzeko baimena ematen dien pertsonei klausula hauek betearazteko erantzukizuna. Bestalde, erabiltzaileak zerbitzu bakoitza erabiltzeko eta beste sareetara sartzeko mugak aintzat hartzeko konpromisoa hartzen du (muga horiek EUSKALTELek edo informazio-hornitzaileak jakinaraziko dizkio). 4.ZERBITZUAK KONTRATATZEA WEB KORPORATIBOAREN BIDEZ.\nWeb Korporatiboaren bidez zerbitzuak kontratatzeko, Euskaltelek eskatzen dion nahitaezko informazio oso eta egiazkoa osatu behar du erabiltzaileak. Erabiltzaileak nahi dituen zerbitzuak edo edukiak lortzeko baldintzak ezagutzeko, Euskaltelek zerbitzu bakoitza kontratatu aurretik eman behar dio erabiltzaileari baldintza berezi horien berri. Erabiltzaileak baldintza horiek onartu behar ditu, zerbitzuen edo edukien kontratazioa gauzatzeko. Euskaltelek Web Korporatiboan hirugarrenei zuzendutako tresnak erabiliz gero Euskaltelen bezeroen kontratazio-datuak sartzeko, datu horiek sartzen dituen pertsona fisiko edo juridikoak interesatuen baimena izan behar du, datu horiek helburu horretarako sartu direla egiaztatzeko. 5. WEB KORPORATIBOAREN FUNTZIONAMENDUA.\nEuskaltelek egokitzat jotzen dituen aldaketak egin ahal izango ditu Web Korporatiboan. Gaur egungo zerbitzuen eta edukien osagarriak eransteko edo, hala dagokionean, kentzeko eskubidea izango du. Euskaltelek Web Korporatiboa aldatu ahal izango du egokitzat jotzen duenean eta webaren erabiltzaile guztien edo batzuen sarbidea oztopa dezake, une oro beharrezkoak diren aldaketak edo konponketak egin ahal izateko. Euskaltelek ez du inoiz izango sistemaren funtzionamendu okerraren erantzukizuna, horren arrazoia erabiltzailearen ekipoak konfigurazio akastuna izatea edo zerbitzua erabiltzeko nahitaezkoak diren sistema informatikoak izateko ahalmenik ez izatea bada. Euskaltelek behar adinako ahalegina egiteko konpromisoa hartuko du Web Korporatiboan sartzen dituen informazioa eta edukiak eguneratzeko. Dena dela, erabiltzaileak badaki Web Korporatiboaren edukietan eta zerbitzuetan akatsak egon daitezkeela eta Euskaltel, akats horien berri izan ondoren, lehenbailehen konpontzen saiatuko da. 6. ERABILTZAILEAK INTERNET ETA WEB KORPORATIBOA ERABILTZEAREN ONDORIOZKO ERANTZUKIZUNA.\nEuskaltelek ez du inoiz izango erabiltzaileak Web Korporatiboari ematen dion erabileraren erantzukizuna. Erabiltzaileak ezingo du hauek urratzen dituen portaerarik izan Web Korporatiboa edo eskura dituen baliabideak erabiltzean: Euskaltelen edo hirugarrenen jabetza intelektualaren edo industrialaren eskubideak; hirugarrenen ohorea, intimitate pertsonala edo familiaren intimitatea; legez kanpoko edo moralitatearen aurkako portaerak. Edonola ere, ez dio inolako kalterik egingo Euskalteli, erabilera horren ondorioz epaitegian nahiz epaitegiz kanpo aurkez litezkeen edozein erreklamazio aurkeztuz gero. Erabiltzaileak ezin ditu inola ere hondatu, aldatu edo kaltetu Euskaltelenak, bere hornitzaileenak edo hirugarrenenak diren datuak, programak edo dokumentu elektronikoak. Halaber, ez ditu sarean, sisteman edo hirugarrenen ekipoetan kalteak eragiten dituzten edo eragin ditzaketen programak, birusak, appletak edo edozein tresna fisiko edo elektroniko sartuko edo zabalduko. Guztiz debekatuta dago beste erabiltzaile batzuen posta elektronikoko mezuak aldatzea, merkataritza- edo publizitate-helburuak dituzten mezu elektroniko ugari bidaltzea eta Internet erabiltzen dutenen artean oro har onartuta dauden portaera egokiko printzipioak hausten dituen jarduerak egitea. 7. INTERNETEN DAUDEN EDUKIETARA SARTZEKO EDO EDUKI HORIEK SARTZEKO ERANTZUKIZUNA.\nErabiltzaileak onartzen du espresuki Euskaltel ez erantzule egitea Euskaltelen sarean edo Euskaltelen Web Korporatiboaren bidez lor daitezkeen sareetan egon daitezkeen datuen, programen, informazioen edo iritzien kalitatearengatik, zehaztasunarengatik, fidagarritasunarengatik, zuzentasunarengatik edo moraltasunarengatik, edozein jatorrikoak direla ere. Halaber, Euskaltelek ez du inolako erantzukizunik izango erabiltzaileak Euskaltelen sarearen bidez Interneten sar dezakeen informazioagatik ere. Edukietara sartzeagatik eta horiek kopiatzeagatik edo hedatzeagatik sor daitezkeen ondorio, kalte edo ekintzen erantzukizun osoa bere gain hartzen du erabiltzaileak. Euskaltel ez da izango inongo erabiltzaileren arau-hausteak Euskalteleko beste erabiltzaile baten, edo hirugarren baten eskubideetan izan ditzakeen eraginen erantzule, eskubide hauek barne: copyrighta, markak, patenteak, informazio konfidentziala eta jabetza intelektualaren edo industria-jabetzaren beste edozein eskubide. Euskaltelek Web Korporatiboan sartzen debeka diezaieke dokumentu honetan ezarritako erabilera-baldintzak hausten dituzten erabiltzaileei. 8. ESTEKAK.\nEuskaltelek ez du izango erantzukizunik erabiltzaileak Web Korporatiboan dauden esteken, direktorioen edo edukiak bilatzeko tresnen bidez lor dezakeen informazioagatik, kasu honetan izan ezik: jarduera edo informazio jakin hori legez kanpokoa dela edo kalte-ordainak jasotzeko eskubidea duen hirugarren baten ondasunak edo eskubideak hondatzen dituela badaki eta dagokion esteka hori kentzeko edo erabilezin bihurtzeko arretaz jokatzen ez badu. Euskaltelek aurreko paragrafoan aipatzen dena badakiela ulertuko da dagokion erakundeak datu horiek legez kanpokoak direla adierazi duenean, datuak erretiratzeko agindua eman duenean edo datu horietan sartzeko aukera kendu duenean; edo kaltearen berri eman denean eta Euskaltelek dagokion ebazpena ezagutzen duenean. Horrek ez du eraginik izango zerbitzuak eskaintzen dituztenen artean egindako hitzarmen boluntarioen ondorioz aplika daitezkeen edukiak antzeman eta kentzeko prozeduretan edo eduki horien berri izateko ezar daitezkeen beste bide batzuetan. Erantzukizuna bere gain ez hartzeko aukera hori indarge geldituko da, zerbitzuaren hartzaileak Euskaltelen zuzendaritzapean, aginpidean edo kontrolpean jokatzen badu. 9. IKUR BEREIZGARRIAK.\nEuskaltelek jakinarazten die web orriaren erabiltzaileei Euskaltel Taldeko enpresek datu pertsonalak babesteko eta erabiltzaileen pribatutasuna eta datu pertsonalen sekretua eta segurtasuna bermatzeko indarrean den legeria errespetatzen dutela eta horretarako beharrezkoak diren neurri teknikoak eta antolaketa-mailakoak hartzen dituztela, emandako datu pertsonalak ez galtzeko, era desegokian ez erabiltzeko, ez aldatzeko, ez lapurtzeko eta datu horietara baimenik gabe ez sartzeko, teknologia, datuen izaera eta datu horien arriskuak kontuan hartuta. Zehazki esanez, Euskaltelek jakinarazten die web orriaren erabiltzaileei datu pertsonalak lortzea izango dela soilik helburu jakin, esplizitu eta bidezko batzuk lortzeko egokiak eta beharrezkoak direnean eta gehiegizkoak ez direnean. Halaber, Euskaltelek jakinarazten die erabiltzaileei datu horiek indargabetu egingo dituela helburu jakin horretarako beharrezkoak ez direnean edo titularrak hala eskatzen duenean, horretarako duen eskubidea erabiliz. Web orri horren bidez datu pertsonalak jasotzen direnean,\ninformazio hau jakinaraziko zaio erabiltzaileari aurrez argi eta garbi: - Datu pertsonalak jasotzen dituen fitxategia dagoela, informazio hori jasotzeko arrazoia zein den eta nor den informazio horren hartzailea.\n- Fitxategia Datuak Babesteko Agentziaren Erregistroan jasoko dela. Erabiltzaileari egiten zaizkion galderak erantzutea nahitaezkoa edo aukerazkoa den; datuak eskuratzearen edo eman nahi ez izatearen ondorioak zein diren. -\nDatuetan sartzeko, datuak aldatzeko, indargabetzeko edo ez onartzeko eskubideak erabiltzeko aukera. - Datuen tratamenduaren arduradunaren izena eta helbidea. - Formularioek datu faltsuak, okerrak, osatu gabeak edo eguneratu gabeak badituzte, erabiltzailea izango da erantzule bakarra. Web orri horretako erabiltzaileen datu pertsonalak hirugarrenei lagaz gero, horren eragina jasan dutenei jakinaraziko zaie, datuak nori laga zaizkion eta zertarako zehaztuz. 11. COOKIEN ERABILERA.\nEuskaltelek eta erabiltzaileak uko egiten diote espresuki beste edozein foru erabiltzeari eta erabiltzailearen helbideari dagokion epaitegira joko dute web orri horretan sartzeagatik sor daitezkeen eztabaidak konpontzeko. Erabiltzailea Espainiatik kanpo bizi bada, Euskaltelek eta erabiltzaileak Bilboko epaitegietara joko dute sor litezkeen eztabaidak konpontzeko, beste edozein foru erabiltzeari uko eginez. Euskaltelen cookieen politikaCookieak zer diren, zer motatakoak erabiltzen dituen eta haiek zure ordenagailuan instalatu ez daitezen zer egin azaltzen dizu Euskaltelek.\nZer dira cookieak, eta zertarako balio dute?Webguneak/Aplikazioak erabiltzean ordenagailuan edo gailuan (smartphonea, tableta...) instalatzen diren fitxategi txikiak dira cookieak, eta zure lehentasunen erregistroa izateko eta berriro bisitatzen gaituzunean gogoratzeko erabiltzen dira. Erabiltzaileak webguneetan errazago ibiltzea eta errazago nabigatzea da helburua.Ohiko cookieez gainera, biltegiratze lokaleko (local storage) aldagaiak erabiltzen ditu Euskaltelek, HTML5 protokolokoak. Ohiko cookieak bezala erabiltzen dira, baina funtzionalitate handiagoa ematen dute, eta erabiltzaileak segurtasun handiagoa du. Aldagai horiei biltegiratze lokala deritze nabigatzailean.\nEuskaltelek zertarako erabiltzen ditu cookieak?Zure lehentasunak gogoratzeko eta erabiltzailearen esperientzia hobetzeko erabiltzen ditu Euskaltelek cookieak. Hemen zehazten dugu Euskaltelek nola erabiltzen dituen, zehazki, cookieak:\nHizkuntza - Erabiltzaileak aukeratutako hizkuntza-lehentasunak gordetzen ditu. Cookie horiek erabiltzailearen ekipoan gordetzen dira aldi baterako.Autentifikazioa - Erabiltzailearen saioa irekita geratzen da hura sarbide-atarietan identifikatu ondoren. Hala, gutxiagotan sartu behar du pasahitza. Cookie horiek automatikoki ezabatzen dira ekipotik saioa amaitu ondoren.Azterketa - Erabiltzaileek zerbitzua erabiltzeko moduari buruzko informazio estatistiko anonimoa eta metatua biltzen da, Euskaltelek nabigazio-esperientzia hobetu eta optimizatu ahal izan dezan. Horretarako, Google Analytics-en zerbitzuak erabiltzen dira. Cookie horiek aldi baterako gordetzen dira erabiltzailearen ekipoan.Erabiltzailearen lehentasunak eta erosketa-saskia Erabiltzaileak produktu eta zerbitzuak konfiguratzean egiten dituen aukeraketei buruzko informazioa biltzen dute, bai eta gero haien erosketa kudeatzeko informazioa ere. Informazio hori biltegiratze lokaleko aldagaietan gordetzen da, nabigatzailean.\nJSESSIONIDSaioan zehar eta hura amaitzean bezeroa identifikatzeko eta kautotzeko erabiltzen dira, 'zure.euskaltel.com' erabiltzailearen gune pribatuan.\nlanguageErabiltzailearen hizkuntza-hautaketa gordetzen du (euskara edo gaztelania), nabigazio-edukiak aukeratutako hizkuntzan bistaratu daitezen.\n__utmaGoogle Analytics tresnaren bitartez webgunearen segimendua egiteko balio dute; zerbitzu hori Googlek ematen du, erabiltzaileen webguneetarako sarrerei buruzko informazioa eskuratzeko. Googlek ematen duen zerbitzuak lehenetsia da cookie horien konfigurazioa; hori dela eta, zer cookie erabiltzen diren eta nola desgaitu daitezkeen jakin nahi baduzu, ikus Google Analyticsen pribatutasun-orria: http://www.google.com/intl/es/analytics/privacyoverview.html.\nmybb[forumread]Euskaltelen foroan soilik erabiltzen dira cookie horiek (foro.euskaltel.com). Foroko sarrerak eta 'post'ak kudeatzeko balio dute.\n.feedsportal.com: MF2WEBGUNEko erabiltzaileen nabigazio-estatistika anonimoak eskuratzeko erabiltzen da cookie hori.\ntest_cookieErabiltzaile batentzat garrantzitsua izan litekeen edukian oinarritutako iragarkiak segmentuka banatzeko, kanpainaren errendimendu-txostenak hobetzeko eta erabiltzaileak jada ikusi dituen iragarkiak berriz ez bistaratzeko erabiltzen dira cookie hauek.\nutm_sourceEuskalteli aukera ematen diote erabiltzaileen bisiten jarraipena egiteko.\nLocal StorageErabiltzaileak zerbitzuak eta/edo produktuak konfiguratzean hautatutako balioak gordetzen dira: instalazio-helbiderako kale-zerrenda, hautatutako kontratu-modalitatea, lineetarako aukeratutako zerbitzu gehigarriak, bezeroak kontratazio-prozesuan aukeratutako laukietako balio boolearrak, ordainketa-modalitateak...\npopupWebgune barruan bisitariei bistaratzen zaizkien leiho gainerakor bidezko publizitate-kanpainak mugatzeko cookiea. Kanpaina bakoitza erabiltzaile bakoitzari gehienez egunean behin bistaratzea kontrolatzen du.\npolitica-cookiesErabiltzaileari cookieen politikari buruzko oharra egiten zaiola kontrolatzeko erabiltzen da cookie hau.\n.addthis.com: xtcaddthis.com-eko cookieak, webguneko zenbait puntutan sare sozialetan partekatzeko barra bistaratzeko erabiltzen direnak. Ez da hartzen erabiltzailearen daturik; besterik gabe, uneko webgunea sare sozialetan partekatzeko aukera ematen duen esteka bat da (erabiltzaileak aurrez kautotuta egon behar du).\nNola saihestu daiteke cookieak instalatzea?Erabiltzaileak edozein unetan erabaki dezake bere gailuan cookieak instala daitezen nahi duen ala ez. Baimenik eman ezean, Euskaltelek ez du bermatzen webgunean/aplikazioan eskaintzen diren zerbitzuek ondo funtzionatzea. Ordenagailuetan cookieak instalatzea saihesteko, erreferentzia gisa, nabigatzaile nagusietan prozesu hori nola egin azaltzen duten jarraibideetarako estekak gehitu ditugu, erreferentzia gisa:\nCookieak Firefox-enCookieak Chrome-nCookieak IExplorer-enCookieak Safari-nCookieak Opera-n\nTe llamamos GRATISCerrar [x]


Luzetarako uhinak habe solido batean\nAurreko kapituluan deskribatu denez, Y =f(x-vt) itxurako funtzio matematiko batek perturbazio baten hedapena deskribatzen du, alegia, f(x) funtzioa X ardatzean zehar bidaiatzen, distortsiorik gabe eta v abiaduraz eskumarantz.\nBadago oso garrantzi handiko kasu berezi bat: funtzio harmonikoa: Y(x)=Y0·sin kx (sinua edo kosinua). Uhin gisa berridazten badugu:\nBi aldagaiko funtzio horrek honako ezaugarriak ditu:\nSinu funtzioa periodikoa da eta errepikatu egiten da bere argumentuari 2p gehitzen zaion bakoitzean. Hortaz Y(x, t) funtzioa errepikatu egiten da x posizioa handitzen denean 2p/k.\nFuntzio horrek periodikotasun espaziala dauka eta periodo espazial horri uhin luzera deritzo: l =2p/k. Izendatzaileko k zenbakiari uhin-zenbaki deritzo, edo (uhin-kopuru), distantzia ber -1 unitateak ditu eta adierazten du zenbat uhin sartzen diren luzera unitate bakoitzean.\nUhin harmoniko batek molekula sorta bat zeharkatzen duenean, molekula bakoitzak Higidura Harmoniko Sinplea deskribatzen du, Y0 anplitudeaz eta w maiztasun angeluarraz, baina w =k·v.\nY(x,t)=Y0·sin (kx-w t)\nOszilazio horien periodoa P=2p/w , eta maiztasuna edo frekuentzia f =1/P.\nUhinaren uhin-luzera (l) eta molekula bereizi baten oszilazioen periodoa (P) erlazionatuta daude w =k·v erlazioaren bitartez:\nUhin luzera eta frekuentzia ere erlazionatuta daude: l =v/f . Hedatze abiadura finkatuta, zenbat eta luzeagoa izan uhin-luzera, orduan eta txikiagoa izango da maiztasuna, eta alderantziz.\nOndorengo saiakuntzak zeharkako uhin harmonikoen hedakuntza aztertzen du eta uhin harmonikoen ezaugarri nagusiak erakusten ditu:\nUhin luzera, λ, dagokion kontrolean idatziz edota desplazamendu barrari saguaz eragiten.\nHedatze abiadura, v, dagokion kontrolean idatziz edota desplazamendu barrari saguaz eragiten.\nX ardatzaren jatorrian kokatutako iturri batek oszilazio harmonikoak gauzatzen ditu, eta uhin harmonikoaren hedapena beha daiteke X ardatzean zehar eta eskumarantz. Bitarteko edozein puntu bereizi aukera dezakegu eta egiazta dezakegu higidura harmoniko sinplea deskribatzen duela. Higidura harmoniko sinple horren periodoa neur dezakegu eta egiaztatu uhin luzerak eta hedatze-abiadurak betetzen duten erlazioa: P=l /v.\nGelditu botoia sakatuz animazioa gelditzen da eta beha daiteke funtzio periodikoaren adierazpen grafikoaren periodo espaziala edo uhin-luzera (bi maximo kontsekutiboren arteko distantzia, edo bi minimorena, edo bi nodoren arteko distantzia bider bi). Distantzia horixe izan behar da, hain zuzen ere, uhin-luzera kontrolean idatzita dagoena.\nAnimazioa berriz ere abiatzeko botoi bera sakatu behar da, baina orain Jarraitu izena dauka.\nAnimazioa abian dagoenean, uhinaren hedatzea azter dezakegu. Adibidez, badago gailur bat zirkulu gorri txiki bat daukana, eta bere abiadura neur dezakegu X ardatzean zehar. Esaterako, Pausoka botoia sakatuz, egiazta dezakegu, oszilazio batek irauten duen denbora tartean (periodoan), uhinak aurreratutako distantzia justu uhin luzera bat dela: l=v·P.\nAzkenik, eta hedatze abiadura aldatu gabe, uhin luzera ezberdinak proba daitezke eta egiaztatu nola zenbat eta handiagoa izan uhinaren uhin luzera, orduan eta luzeagoa da puntu bereizi baten oszilazioen periodoa eta maiztasuna txikiagoa, edo alderantziz: l =v/f.\nOndorengo saiakuntzak luzetarako uhin harmonikoen hedakuntza aztertzen du eta luzetarako uhin harmonikoen ezaugarri nagusiak erakusten ditu.\nLeihatilaren azpialdean enbolo batek oszilazio harmonikoak gauzatzen ditu, ezker-eskuin. Beragandik eskumara molekulak ikusten dira (gorriak) eta nola mugitzen diren uhina pasatu ahala. Bereziki, x=3.0 posizioko molekulek kolore ezberdina dute (urdina) nola mugitzen diren hobeto ikusteko. Uhin harmonikoaren hedapena beha daiteke X ardatzean zehar eta eskumarantz.\nPrograma interaktiboak partikulak higitzen adierazi ez ezik, uneoro adierazpen grafikoa ere irudikatzen du, justu leihatilaren gaineko aldean: X posizioa ardatz horizontalean eta Y desplazamendua ardatz bertikalean (argiago ikusteko, desplazamendua exajeratu egin da).\nLuzetarako uhinen ezaugarriak eta zeharkakoenak antzekoak direnez, egiaztapen berdinak egin daitezke:\nBitarteko puntuek, bereziki x=3.0 posiziokoek, Higidura Harmoniko Sinplea deskribatzen dutela. Higidura Harmoniko Sinple horren periodoa neur dezakegu eta egiaztatu uhin luzerak eta hedatze-abiadurak betetzen duten erlazioa: P=l /v.\nx1=3.0 posizioan kokatutako puntuek eta x2=3.0+l posizioan kokatutakoek Higidura Harmoniko Sinplea deskribatzen dute, fase berean (sinkronizatuta). Halaber, fase berean egongo dira honako posizioak betetzen dituzten puntu guztiak ere: x2-x1=nl\nGelditu botoia sakatuz animazioa gelditzen da eta beha daiteke funtzio periodikoaren adierazpen grafikoaren periodo espaziala edo uhin-luzera (bi maximo kontsekutiboren arteko distantzia, edo bi minimorena). Distantzia horixe izan behar da, hain zuzen ere, uhin-luzera kontrolean idatzita dagoena.\nPausoka botoia sakatuz, egiazta dezakegu, oszilazio batek irauten duen denbora tartean (periodoan), uhinak aurreratutako distantzia justu uhin luzera bat dela: l=v·P.\nAzkenik, eta hedatze abiadura aldatu gabe, egiazta daiteke zenbat eta handiagoa izan uhinaren uhin luzera, orduan eta luzeagoa dela puntu bereizi baten oszilazioen periodoa eta maiztasuna txikiagoa, edo alderantziz: l =v/f.


< II Pause > - - Tolosaldeko ataria\n< II Pause >\nAlex Padilla 2021-02-06 19:58\nLasai eta bakarrik egoteko toki berezi bat topatu dut Tolosan. Arratsaldeko azken argi izpiak desagertzen diren momentuan joaten hasi naiz. Paseotxo bat eman eta leku horretan dagoen banku batean eseri, kaskoak jarri, Olatz Salvadorren azken diskoari PLAY eman eta nire eguneko momenturik onenetariko batean bihurtu da.\nBadirudi, momentu horretan, eguneko zama eta ardura guztiak (minutu batzuetan behintzat) alde batera uzten ditudala. Nire burmuineko txokoren batean, PAUSE botoi bat zanpatuko banu bezala irudikatzen dut. Herria mugimenduan eta bizirik dagoen bitartean, ni lasai, geldi eta iluntasunetik minutuak pasatzen uzten.\nGure eguneroko erritmoak ez digu eten bat egiteko aukera hain erraz ematen. Beti gaude mugimenduan, gauzak egiten, gauzak pentsatzen, ideia eta proiektuak antolatzen… Eta batzuetan, eten bat egiten ere ikasi behar da. Eten bat, pilak kargatzeko. Eten bat dena bere lekuan kokatzeko. Eten bat hartu beharreko erabakiak patxadaz hartzeko.\nNire burmuineko txokoren batean, PAUSE botoi bat zanpatuko banu bezala irudikatzen dut. Herria mugimenduan eta bizirik dagoen bitartean, ni lasai, geldi eta iluntasunetik minutuak pasatzen uzten\nAzkenaldian gauza askori eman behar izan diegu (behartuta) PAUSEri: bidaiatzeari, musika jaialdietara joateko planak antolatzeari... Parrandei... Eta nik beste gauza batzuei ere etenalditxo bat eman nahiko nieke: laneko estres boladari, albiste txarrei... Pertsona eta harreman toxikoei... Hauetarako aldiz, ez da botoirik existitzen.\nAskotan pentsatu izan dut, zeinen erraza izango litzatekeen PAUSE botoia gure gorputzetan txertatua izango bagenu (Black Mirror gehiegi ikusi dut bai!). Momentu eder eta polit bat amaitu nahi ez izatea eta PAUSEri emanda, listo… Arazoa konponduta! Edo eztabaida baten erdian, PAUSEri eman, arnas sakona hartzeko denbora hartu eta baretu zarenean, eztabaidara bueltatu eta egoera ondo bideratzea.\nBeharbada super botere bat edukitzeko aukera izango banu, hori eskatuko nuke, < II PAUSE > botoi bat, nire bizitzaren etenaldiak nahi bezala kudeatu eta antolatzeko.\nHau guztia esan ondoren, iritzi artikulua Atariara bidali, ordenagailua itzali eta banoa nire txoko ilun, isil eta berezira. Gaur nahiko egun astuna izan dut eta ondo etorriko zait nire eguneko eten edo PAUSE botoi hori zanpatzea. Tolosara begira dagoen bankutxo horretan aurkituko nauzue gauero. Eutsi goiari!


ALA DIRA DANAK - Basque songbook - Eusko Ikaskuntza\nHALA DIRA DENAK\nChori chiki bat igasi joan zan\nNik kayolan len neukana.\nEta damacho maite dubena\nIll zitzaidan gasho ona.\nGuziyak orla dira munduban\nOrrela gertatzen da dana\nBatzubek ill ta bestiak igas\nGuizonak diyo ¡Au da lana!\n2. Amoriyozko begiratua\nDama batek ziran egiñ,\nNere biyotzan berotasuna\nSenti nuben berarekiñ;\nNeretzat zala pentsaturikan\nSoratu nitzan ni arrekin,\n¡Zer pena gero ikusirikan\nBeste galaicho jaun batekiñ!\n3. ¡Geroztik oso penaz bizi naiz\nPozik ez det nik billatzen,\nBakartasuna besterik etzait\nNon naitikan neri sortzen;\nNai gabiakin ari naiz oso.\nNai nuke jakin iñor ote dan\nNeregana gaur kupitzen."


HARA! Errigoraren azken kanpainako 110 saski banatuko dira Zumaian - Zumaia - Baleike.eus\nHARA! Errigoraren azken kanpainako 110 saski banatuko dira Zumaian\nNerea Uranga 2020-11-22 11:46\nErrigoraren aurtengo 'Nafar hegoaldeko uzta euskarari puzka' kanpaina bukatuta, saskien banaketari ekin diote antolatzaileek. Zumaian ere egin dute kanpaina eta 110 saskiren eskaria jaso dute, guztira. Izurritea tarteko, aurtengoa kanpaina berezia izan dela azaldu dute, baina emaitza bikaina izan du: 302.000 euro bildu dituzte Nafarroa hegoaldean eta erdialdean euskarari hauspoa ematera bideratzeko.\n2020ko Nafar hegoaldeko uzta euskarari puzka kanpaina bukatuta, banaketa ekin diote antolatzaileek. Zumaian ere eraman dute aurrera kanpaina hainbat eragilek; hala, 110 saski banatuko dira guztira herrian.


Zumardiko merkatua berregituratuko du Udalak herriko komertzioari bultzada berri bat emateko | Herribizia\nErrenteriako Zumardian astelehenero burutzen den merkatuaren berregituraketa egiteko lanean ari da Udala. Aldaketa honek postu gehiago egotea, garbitasuna hobetu eta merkatu berari bultzada bat emateko asmoa du.\nJon Txasko Errenteriako Ogasuneko zinegotziak azaldu duenez, berregituraketaren helburua “saltzaile eta erosleek baldintza hobeak izatea” da eta merkatuari “ahalik eta balore handiena” ematea da.\nIzan ere, Txaskoren hitzetan, merkatuak “oso potentzial handia du, jende asko erakartzen duelako” eta komertzioaren “eragile” garrantzitsu bat da, baita inguruko hainbat negozioentzat ere. Berregituraketa berri hau egiteko beste herri batzuetako merkatuen antolakuntza aztertu dutela aipatu du, hauen artean Irungoa, Ordiziakoa edo Hernanikoa.\nEgitura berria sortzeko prozesua irailean hasi zuen Udalak eta laster ikusi ahal izango dira lehenengo berritasunak. Hilaren 27tik aurrera 8 edo 9 postu berri saltzen hasiko direla iragarri du Ogasuneko zinegotziak. Postu berriei baimena emateko irizpide batzuk ezarriko dituzte: eskainitako produktuak berriak izatea, herriarentzat interesgarriak izatea eta konpetentzia sustatzea produktu jakin bat saltzen postu bakarra dagoen kasuetan. Modu berean, tokiko salmentan esperientzia izatea baloratuko da.\nBerregituraketa honek Udalarekin zorrak dituzten postuei ordaintzeke duten dirua pagatzeko aukera emango die ere bai. Hori lortzeko neurrietako bat postuen erregistro berri bat izango da, Udalak kudeatuko duena.\nGarbitasunari dagokionez, zaborrak biltzeko kontenedore gehiago ipiniko dira, hondakinek saltzaile eta erosleen kexak eragin baitituzte. Halaber, merkatuaren antolaketan erabiltzen diren ibilgailuak zumardia alboko aparkalekuan kontzentratuko dituzte, zubiaren beste aldean.\nAurreikusitako ekimenen artean Zumardiko oholtza aprobetxatzea litzateke beste bat, bertara artisauak eramanez beren lana erakusteko eta kontzertuak edo bestelako ekitaldi kulturalak antolatuz jende gehiago merkatura erakartzeko asmoarekin.\nParte-hartzeari buruzko tailerren hirugarren saioa burutu dute udal zinegotzi eta teknikariek


Orreagako gudua baskoien garaipen handia\nOrreagako gudua, baskoien garaipen handia –\nXarloman enperadore frankoaren nahikeria\nErromatarrek Kristoren aitzineko I. mendean bide luze bat egin zuten Akitaniatik Iberiar penintsularara pasatzeko, Nafarroa Behereko mendietatik barna iragaten zena. Bide honek Burdigala (Bordele) eta Asturica (Astorga) hiriak lotzen zituen eta Via Romana deitzen zitzaion. Bide horretan gertatu zen zehazki 778ko agorrilaren 15eko gudua.\nXarloman, Karlandi edo Karlomagno frankoen erresumako enperadorea zen, Xarles Martel-en akaziakoa. Haren erresuma giristino eta germanikoa zen. Garai hartan Saxonia konkistatu berria zuen. Inperioaren hegoaldean, hau da, Pirineoz bestaldean, Kordobako emirerri omeiarra zegoen. Bi inperioen artean baskoiak ziren, Iruñearen inguruan antolaturik, eta hiru familia handiren agindupean: belaskotarrak, hariztarrak eta banu-kassitarrak. Belaskotarrak Xarlomanekin ongi moldatzen omen ziren baina ez horrela, beste bi familiak.\nKontatzen denez, 777. urtean, Xarlomanek, Saxonia konkistatu berrian zegoela, Bartzelonatik iritsitako enbaxada bat hartu zuen haren gortean. Bartzelona, garai hartan, musulmana zen. Bertako agintariak musulmanak ziren, baina ez arabiarrak, eta Kordobako emirrarekin lotzen zituen mendeko uztarria hautsi nahi zuten. Hori dela eta, Suleiman agintari bartzelonatarrak penintsulan sartzeko eskatu zion Xarlomani. Penintsulan sartzean Suleimanek bat egin behar zuen Xalomanen armadarekin Zaragoza hartzeko eta Kordobako emirraren soldaduak eskualde zabal horretatik igortzeko.\nArmada frankoaren ibilaldia\nXabier Irujoren teoriaren ildotik barrena\nHorrela, agorrilaren 15ean, Xarlomanoren armada Garazi aldeko mendatean barrena sartu ziren Luzaidera iristeko asmotan. Aipatu mendateak 14 kilometroko luzera du eta leku ainitzetan 4 metroko zabalera, eta baita guttiago ere hainbat tokitan. Armadaren burua Gainekoletara iristen ari zelarik, erretagoardia oraindik Errozabalen zegoen, eta beraien artean 3 edo 4 orduko ibilaldia zegoen. Mendi gailurretan ezkutuan ziren baskoiek armadaren abangoardia Ibañetatik pasatzen utzi zuten, eta ondoren gainetatik armadaren erdialdeari eta erretagoardiari eraso egin zieten. Armadaren erdialdea Garazitik behera zihoan erasoa gertatu zenean, eta erretagoardia Ibañeta igotzen ari zen Oteziloko leizetik barrena.\nOrreagako gudua euskal literaturan\nI / Oihu bat aditua izan da / Eskualdunen mendien artetik,/ eta etxeko jaunak bere atearen aitzinean xutik,/ ideki tu beharriak eta erran du:/ Nor da hor? Zer nahi daute?/ Eta xakurra, bere nausiaren oinetan lo zegoena / altxatu da eta karrasiz / Altabizkarren inguruak bete ditu.\nII / Ibañetaren lepoan harrabots / bat agertzen da, hurbiltzen da,/ arrokak ezker eta eskuin jotzen dituelarik;/ hori da urrundik heldu den armada baten burrunba./ Mendien kopetetarik guriek errespuesta eman diote;/ berek duten seinua adierazi dute,/ ta etxeko jaunak bere dardak zorrozten tu.\nZuhaitzetan den ederrena da oihan beltzean pagoa… / Orreagako mendi gainetan badabil euskal gogoa: / Galernen eta gerlen artetik mendetan barna xut doa, / pagadoietan ixilik ontuz Europakoen geroa.\nZoin den pizgarri mendietarik jauzika doan xirripa… / Euskal semeak, Aiten gogoa bihotz guziaz hurrupa! / Altxa burua, denek bat kanta: Euskal Gudua gaur aipa:/ Entzunik zuen irrintzina, xutik jar dadin Europa!\nbaskoien garaipen handia baskoien garaipen handia baskoien garaipen handia\nbaskoiak, historia, Orreaga, Xarloman\n2 pentsamendu “Orreagako gudua, baskoien garaipen handia”-ri buruz\nGaragarra 2021-08-15 18:51\nBeti pentsatu izan dut Orreagako gudari buruzko Hollywood-eko izarrek egindako pelikula takillero bat behar dugula. Historiak badu hainbeste mami pelikula on bat egiteko: Carlo Magno handiaren porrota. Pelikula bat edo oraingo modako serie bat. Baskoiak, euskara… judutarrak izango bagina, pelikula hori aspaldi egina zegoen.\nayla 2021-08-22 17:07\nHala ere, “Orreagako gudari buruzko Hollywood-eko izarrek egindako pelikula takillero bat” egingo balitz ere, ETBn, batzuren batzuek hartutako erabaki negargarrien erruz, GAZTELERAZ eskainiko lukete euskaraz bikoiztuta eskaini beharrean… en la dos!


38. Koru Zuzendaritza Akademia 2020 – Euskal Herriko Abesbatzen Elkartea\n04/02/2020\tAlbisteak, Euskal Herria, Hurrengo jarduerak\t0\nDATA BERRIAK: 2020ko ABUZTUAK 21etik 26era\nMaila : ISABEL MANTECÓN\n2. Maila : ENRIQUE AZURZA\n1. Maila: XABIER SARASOLA\nAHOTS TEKNIKA: NURIA ORBEA\nMATRIKULAZIO EPEA LUZATU DA UZTAILAK 15 ARTE (IKASLEGOA)\nOtsailak 1etik ekainak 30ra. Izen ematea FORMULARIO (IKASLEGOA) honen bidez soilik egingo da. Bertan ordain-agiria atxikituko da eta hala bada, EAEn federatuta egotearen ziurtagiria.\nIkastaroa 120 € (martxoak 1 arte) 135 € (apirilak 1 arte)\n150 € (apirilak 2tik aurrera) 240 € (martxoak 1 arte)\n260 € (apirilak 1 arte) 300 € (apirilak 2tik aurrera)\nBazkariak soilik (afaririk gabe) 66 €\nOstatu osoa 290 €\nBazkariak solik (afaririk gabe) 0 € 66 €\nOstatu osoa 224 € 290 €\nKoru Zuzendaritzako Akademia, urtero bezala, kontzertu batekin amaituko da non ikaslegoaren aukeraketa batek azalduko du astean zehar ikasitakoa. Kontzertu hau Leioako inguruan izango da abuztuak 26ean arratsaldez.\nSartu HEMEN 2020ko Koru Zuzendaritza Akademiako baldintza orokorrak irakurzteko. Gogoratu derrigorrezkoa dela baldintza orokor hauek onartzea izena eman ahal izateko.


Home » inicio » “Garun paralisia duten pertsonentzat lan egitetik haiekin lan egitera pasa gara”\nAurten Aspace Gipuzkoak 50 urte bete ditu.\nHorregatik, bere presidentea, Elisa Carmona, elkarrizketatu dugu.\nElisak urte hauetan elkartean geratutako\ngauza garrantzitsuez hitz egin du.\nAdibidez, orain garun-paralisia duten pertsonek asko hartzen dutela parte\nelkartean eta gizartean.\nUne garrantzitsu batzuk ere aipatzen ditu,\nadibidez, ASPACE Gipuzkoa FEVASen sartu zenean\neta bizi-kalitatearekin lan egiten hasi zenean.\nElisak dio guztia lortu dela familiek,\ngarun-paralisia duten pertsonek, profesionalek eta boluntarioek\nelkarrekin lan egin dutelako.\nUrteurren hau nola ospatzen ari diren ere esan du.\nDonostian egin zen ekitaldi batekin hasi zen\neta ekitaldiak egingo dira zentro guztietan.\nElisa Carmona, Aspace Gipuzkoako presidentea\nEmakume honek 50. urteurrena ospatzen duen elkarte baten historia du memorian. Emakume borrokalaria eta positiboa da, eta elkarrizketa honetan erakundearen bilakaera markatu duten gertaerak partekatu ditu. Bere ustez, adierazgarrienetako bat “paralisia duten pertsonentzat lan egitetik haiekin lan egitera igarotzea” izan zen. Hitz soil batek dena aldatu zuela dio, betiereko haur izateari utzi eta heldu gisa ikustea ekarri zuelako.\nAspace Gipuzkoak 50 urte bete ditu. Zeintzuk dira garai honetan gertatu diren aldaketa garrantzitsuenak?\nHamarkada hauetan, garun-paralisia duten pertsonak etxean sartuta egotetik bizitza sozialean eta asoziatiboan parte hartzera igaro gara. Zerbitzuak aldatu ditugu, asistentzia- eta errehabilitazio-eredu batetik bizi-kalitateko eredu batera, garun-paralisia duten pertsonak kontuan hartzen dituena. Izan ere, Aspace Gipuzkoako Zuzendaritza Batzordean parte hartzen dute 2012tik, haiek askoz hobeto ezagutzen dituztelako kolektiboaren beharrak.\nAldaketa hori ez zen egun batetik bestera gertatu. 80ko hamarkadan jadanik hasi ginen haien parte-hartzearen inguruan pentsatzen. Pixkanaka-pixkanaka garun-paralisia duten pertsonentzat lan egitetik haiekin lan egitera pasa ginen. Ñabardura horrek garrantzi handia du. “rekin” hitzak dena aldatu zuen, betiereko haur izateari utzi eta heldu gisa ikustea ekarri zuelako. Familiek ere trantsizio bat egin behar izan genuen, beldur batzuk genituelako eta ohituta geundelako gehiegi babestera. Garun-paralisia duten pertsonek egiten zizkiguten hausnarketa horietan oinarrituta begirada aldatu genuen, eta eredu parte-hartzaileago batetik jardun behar genuela barneratu genuen.\nBestalde, Aspace Gipuzkoan ere ilusioz bizi izan genuen FEVASen sartzea. Beste erakunde batzuekin egindako lanari esker, aurrera egin dugu helburu komunak lortzeko bidean. Elkarrekin aldaketa esanguratsuak lortu ditugu gizartean. Lankidetza horri esker, laguntza-behar handiak dituzten pertsonak eskubide osoko herritarrak dira, baina asko dago egiteko.\nZeintzuk dira, zure ustez, Aspace Gipuzkoaren gakoak lorpen horiek eskuratzeko?\nTalde-lana eta familien batasuna funtsezkoa izan dira aukerak eta bizi-kalitate handiagoa sortzeko. Aspace Gipuzkoan oso ondo egin da familiekiko lotura. Hainbat batzorde ditugu gure parte-hartzea antolatzeko: haur txikien zentroenak, Arreta Goiztiarrarenak, Eskola Kontseiluarenak. Zuzendaritza Batzordean 11 pertsona gaude eta, horien artean, zentro bakoitzaren ordezkariak daude. Familiekin, inguruko pertsonekin eta profesionalekin bilerak egiten dituzte hilero, haien kezkak jasotzeko.\nBestalde, garun-paralisia duten helduek Koordinazio Batzorde propioa dute (CODEA), non laguntza-zerbitzuak eta -programak nola hobetu hausnartzen duten. Helduen zentro bakoitzak bere ordezkaria du, eta azken hori Zuzendaritza Batzordeari helaraziko zaizkion proposamenak jasotzeaz arduratzen da.\nKomunikazio hori gure elkartearen aberastasun bat da. Beti diot Aspace Gipuzkoa familia handia garela, funtsezko lau zutaberekin: familiak, garun-paralisia duten pertsonak, boluntarioak eta profesionalak. Zorionez, oso konprometituta eta inplikatuta dagoen profesional talde bat daukagu. Denok taldean egiten dugu lan helburu berberen alde.\nGogoratzen al duzu elkartean inflexio-punturen bat eragin duen une, gertakari edo proiekturen bat?\nAsko. Adibidez, 80ko hamarkadaren hasieran, EAEko Hezkuntza Bereziko Lehen Planarekin bat eginez, Aspace Gipuzkoa hezkuntza bereziko koordinatzailea izan zen, eta gogo biziz bizi izan genuen hori. Urte haietan Bliss komunikazio-sistemarekin ere hasi zen, eta aurrerapauso handia izan zen, azkenean argi bat ikusten baikenuen gure alabekiko komunikazioan. Gainera, hamarkada horretakoa da gure lehen etxebizitza, mugarri bat familioi eman zigun lasaitasunagatik.\nOraintsuago garrantzitsuak izan dira hauek: bizi-kalitatearen eredua eta familian oinarritutako arreta goiztiarraren eredua ezartzea (metodologia horretan aitzindariak izan ginen Euskadin); elikadura testurizatua, janariaz modu seguruan gozatzea ahalbidetzen duena; eta esku-hartzean afektibitate- eta sexualitate-kontzeptuak txertatzea (garun-paralisia duten pertsonek aldarrikatzen zuten hori).\nZer erronka geratzen dira egiteke?\nLehen errukitu egiten ziren nire alaba ikusten zutenean, “gaixoa” esaten zidaten, eta nik beti erantzuten nuen garrantzitsuena haien zoriona zela. Orain gizartea sentsibilizatuago dago. Hala eta guztiz ere, erronka asko ditugu egiteke. Familien elkarte gisa, familien partaidetza handiagoa lortzea elkarte-bizitzan. Asko inplikatzen dira, baina gehiago nahi dugu. Kontuan izan behar da 492 familia garela, eta zenbat eta elkartuago egon, orduan eta hobeto. “Elkarrekin gai gara”, gure 50. urteurreneko leloak dioen moduan.\nBeste erronka bat eskubideen egikaritzan aurrera egitea da, guztiok baititugu eskubideak, nahiz eta batzuek eskubide horiek erabiltzeko laguntza gehiago behar duten. Gizarteak horrela ulertu eta barneratu behar ditu. Gehiago entzuten baditugu, aurrera egin behar dugula ikusiko dugu.\nAzkenik, zahartzea geratzen zaigu, eta horri heldu diogu, baina gai horretan sakondu behar dugu.\nNola ospatuko du Aspace Gipuzkoak urteurren hau?\n50 urte bete genituen aurtengo otsailaren 14an, baina pandemiak oroitzapenezko ekitaldiak atzeratzera behartu gintuen. Azkenik, ospakizuna joan den urrian hasi genuen, Garun Paralisia duten Pertsonen Egunean, eta 2022ko urrira arte luzatuko dugu. Joan den urriaren 4an abiatu genuen Donostian, boluntarioak, gure lehen gelako ikasleak eta familia sortzaileak omentzeko ekitaldi batekin. Familiek borroka handia egin zuten lehen une horietan, eta elkarte hau sortzeko ikuspegia izan zuten. Gipuzkoako gizarteari eta erakundeei ere eskerrak eman genizkien urte hauetan emandako babesagatik. Iñigo Urkullu lehendakaria eta beste ordezkari instituzional batzuk ekitaldi horretan gurekin egotea gustatu zitzaigun.\nAsmoa da antzeko ekitaldiak antolatzea zentroak ditugun 11 udalerrietan, eta datorren urteko urrian ixtea Aspace Egunarekin. Festa Goyenechen egin ohi dugu, baina Donostiako erdigunera eraman nahi genuke. Ekintza horien guztien helburua garun-paralisia duten pertsonei ikusgarritasuna ematea da, pertsona horien inklusioa sustatzeko. Gizarteak jakin behar du laguntzekin bizitza betea izan dezaketela.\nAragazkia: Aspace Gipuzkoa\n← Gure errezeta osasun-profesionalentzako\n“La amistad es un tesoro”, gure gida berria Irakurketa Errazean →


Gaonatarren etxea - Wikipedia, entziklopedia askea.\n42° 50′ 30″ N, 2° 30′ 48″ W / 42.8416261963°N,2.51344523491°W / 42.8416261963; -2.51344523491Koordenatuak: 42° 50′ 30″ N, 2° 30′ 48″ W / 42.8416261963°N,2.51344523491°W / 42.8416261963; -2.51344523491\nGaonatarren etxea Dulantzin dagoen hiri-jauregia da.\n1994ko urriaren 21an, Eusko Jaurlaritzak monumentu izendatu zuen, Sailkatutako Kultura Ondasuna.\nEtxe soila, Dulantzi herrigunearen Iparraldean kokatua. Gauna edo Gaonatarren armarria du agerian eta hortik datorkio izena: Baserri inguruko etxegintza kulturaren adierazgarri ederra dugu XVI. mendekoa izan daitekeen etxe hau. Oinarria laukizuzena du eta, teilatuak, hiru aldetara jotzen du. Bi solairu ditu: behekoa eta lehena. Hormak harrizkoak ditu eta, izkina eta leiho-ate inguruak, harri landuz osatuak.\nItxura sendoa eta itxia du, leihateak txikiak eta urriak baitira. Kanpoko aldean aipatzeko modukoa dugu fatxada nagusia, bertan baitaude interes historiko-artistikoa duten bi elementu: bederatzi dobeladun puntu erdiko sarrera nagusia eta, lehen aipatu denez, Gauna edo Gaonatarren armarria. Etxeak estalpea du atzeko aldean. Ekialdera jotzen duen aldean hutsuneak agertzen dira sakabanaturik. Sartaldekoan ere bai, nahiz aurrekoa baino itxiagoa izan. Barneko aldea abandonaturik dago.


Cartel y manifiesto Coordinadora feminista 8 de marzo Bizkaia\nEraso hauen aurrean kalera atera gara “alternatibak badaudela” aldarrikatzera; feminismoa, bere aberastasun eta aniztasun osoarekin, bizi-bizirik dagoelako, lanean jarraituko dugula jakin badakigu, gure aukera hemen eta orain dagoela ziur gaudelako; bestelako gizarte bat eraikitzeko proposamena non bizitza, gure bizitza, erdigunea izango den.\nSistema kapitalista eta patriarkala bizirik mantentzeko emakumeen esplotazioan oinarritzen da. Horretarako, gure parte-hartze, erabaki-hartze eta lanbiderako sarbidea mugatzen dizkigu; baita ere, zaintza lanak gutxietsi edota kultura zein historia mailan gure ahotsak isilarazi... Feministok badakigu eredu honek desberdintasuna baino ez duela pizten, eta horregatik, heriotza dakarren sistema honen aurrean, pertsonen bizitza eta ongizatea azken helburu gisa duen eredu berria proposatuko dugu.\nProduktibitate irizpideetan oinarritzen den, natura ustiatzen duen eta pobreziara eta bazterketa sozialera zuzentzen gaituen eredu ekonomiko eta sozial honen aurrean...\nEmakumeok erdigunean bizitzaren jasangarritasuna kokatzea exijitzen dugu. Bizitzaren alde, eta ez merkatuen zerbitzuan, dagoen ekonomia bultzatuko dugu!\nGure gorputzak kolonizatu eta gure askatasunak mugatu nahi dituen sistemaren aurrean...\nHeziketa sexuala nahi dugu erabaki ahal izateko; antisorgailuak nahi ditugu abortatu beharrik ez izateko eta abortatzeko askatasuna behar dugu gure bizitza ez galtzeko. Nire gorputzaren gaineko erabakiak nik hartzen ditut!\nEliza katolikoari gure bizitzen gaineko iritzia izateko zilegitasuna ematen dion sistemaren aurrean...\nEmakumeok elizari exijitzen diogu gure bizitzetan, eskubide sexual eta ugalketa eskubideetan muturra sartzeari uzteko. Arrosarioak gure obarioetatik kanpo! Nire ohean nahi dudana goizean zein gauean!\nGure lan eskubide eta eskubide sozialetarako sarbidea mugatzen eta ukatzen digun sistema honen aurrean...\nEmakumeok emakume guztientzako subiranotasun ekonomikoa exijitzen dugu. Patriarkatua eta kapitala aliantza kriminala! Lan banaketa, aberastasun banaketa!\nEmakumeok gure aurkako bortizkeria gauzatzea ahalbidetzen duen eta justiziarik bilatzen ez duen sistemaren aurrean...\nEmakumeok bortizkeriarik gabeko bizitza exijitzen dugu. Erantzunik gabeko eraso gehiagorik ez!\nAurten ere, martxoaren 8an errepikatuko dugu, gu bezalako beste askok egin zuten bezalaxe: ez da benetako iraultzarik izango, iraultza feminista ez bada. 2013. urtean kaleetan izango gara berriro, guztiak elkarrekin, feminismotik beste eredu sozial bat defendatzen; beste bizitzak defendatzen.\nEmakume asko gara eta hasieran ginenak baino askoz gehiago izango gara. Gora Borroka Feminista!!


Emakumeen Etxea diseinatzen hasiko da. Noticias de Gipuzkoa\nEmakumeen Etxea diseinatzen hasiko da\nBerdintasun saileko zinegotzia eta teknikaria, Prometea elkarteko eta Berdintasun Kontseiluko kideekin.\nParte-hartze prozesua datorren asteartean abiatuko du Berdintasun sailak\nAne Roteta - Viernes, 11 de Mayo de 2018 - Actualizado a las 06:03h.\nZarautz - Emakumeen eta gizonen arteko parekidetasunaren alde lan egitea da Zarauzko Udalaren helburuetako bat, eta Berdintasun sailaren hurrengo erronka Emakumeen Etxea sortzea da. Ondorioz, datozen hilabeteotan egitasmo hori abian jartzeko parte-hartze prozesua jarri du abian Udalak.\nGloria Vazquez zinegotziak prentsaurrekoan azaldu zuenez, Emakumeen Etxearen kokapena gaur egun dagoen turismo bulegoaren lokala izango da, hutsik geldituko baita udazken inguruan (turismo bulegoa Kale Nagusiko Maza lokalera lekualdatuko da). Bitarte horretan, prozesu parte-hartzailea jarriko dute martxan, “Emakumeen Etxea eraikitzea emakume guztion ardura delako eta emakume guztiona izango delako”. Horretaz gain, emakumeek espazio fisiko bat edukitzea “funtsezkoa eta lagungarria” izango dela iritzi zuen.\nHerriko emakume guztiak daude gonbidatuta lansaioetara, baina deialdi berezia egin diete emakume gazteei.\nPrentsaurrekoan adierazi zutenez, Berdintasun Kontseiluak dagoeneko lan bat egina du gai honen inguruan, eta prozesua ez da hutsetik abiatuko, nolabaiteko abiapuntu bat badutelako. Gauzak horrela, prozesuak hiru saio izango ditu. Lehena asteartean, maia-tzaren 15ean, egingo da, 18.00etatik 20.00etara Etxezabalan. Mahai-inguru formatua izango du saio, eta Donostiako eta Azpeitiko Emakume Etxeen esperientziak ezagutuko dituzte, kanpoko ekarpenekin Zarauzko etorkizuneko espazioaren hausnarketa abiatzeko.\nHurrengo saioak, berriz, hilaren 22an eta 29an egingo dira (18.00etatik 20.00etara), edukietan sakon-tzen jarraitzeko, “gure helburuak plazaratzeko, ditugun beharrak zein diren ikusteko, eta Emakumeen Etxea nolakoa izatea nahi dugun hausnartzeko”.\nProzesuaren ondoren, ateratako emaitzekin Udalak dagozkion erabakiak hartuko ditu, eta 2018 urte amaieran edo 2019 urtearen hasieran Zarauzko Emakumeen Etxea zabaltzeko konpromisoa hartu du Udalak.


Artistentzako lantegia - Itziar Okariz, Jon Mikel Euba | Tabakalera - Donostia / San Sebastián\nHasiera Kultur proiektua Artistentzako lantegia\nTabakalerak igarotze kontzeptuaren inguruko artistentzako formakuntza-programa bat jarriko du abian. Igarotzea espazio-denbora tarte gisa definitzen da, sarrera-puntu batetik irteera-puntu baterako bidea egitera gonbidatzen duen tarte gisa. Modu idealean, mugitze honek gai izan behar du aldaketarako eta eraldaketarako espazio bat sortzeko. Denbora batez lan-erritmoetatik eta praktika propiotik atera eta etenaldi bat egitea proposatzen du programak, parte-hartzaile bakoitzak bere ekoizpena azter dezan distantzia hartuta eta baldintzatzaile ezberdinen ikuspuntutik.\nItziar Okariz eta Jon Mikel Euba izango dira lankidetzan lehen edizio honetan tailer hau ematearen arduradunak. Lantegia artisten arteko elkarrizketa moduan antolatu da, eta lengoaia plastikoek zeinuak sortzeko eta horiek eraldatzeko tresna gisa duten espezifikotasunari buruzko gogoeta sustatuko du. Horretarako, artistetako bakoitzak ariketa espezifikoak eskainiko ditu, eta horiek agerian utziko dituzte hala analogiak nola euren ikuskeren ezberdintasunak, praxi artistikoarekin lotutako alderdi teknikoak aztertzea bilatzen duen dinamika baten baitan.\nOkarizek eta Eubak formakuntza-programa hau elkarlanetik abiatuko dute, baina norberak bere berezitasunak mantenduko ditu, partaideei praktika eta begirada heterogeneoak eskaintze aldera.\nPrograma hau sortzeko grina daukan edonori dago zuzenduta, ibilbide profesional eta artistikoan aurkitzen den momentua edozein izanda ere, eta helburu du norberaren sorkuntza-prozesuan laguntza eskaintzea. Lantegian parte hartzeko ez da beharrezkoa diziplina zehatzetan esperientzia izatea.\nNagusiki Tabakalerako Sortzaileen Guneko Lantegian egingo dira saioak. Eremu komun honetara sarbidea izateaz gain, hautatutako artisten estudio propio bat izango dute eskura, lantegiak iraun bitartean eta baita ondoren ere, abuztuaren 15era arte.\nParte-hartzea eta izena emateko epea: 10 artista hautatuko dira. Deialdia maiatzaren 29tik ekainaren 16ra arte egongo da irekita. Ekainaren 20an iragarriko zaie hautagaiei aukeratu dituzten ala ez. Artista gonbidatuak (Itziar Okariz eta Jon Mikel Euba) izango dira hautaketa egitearen arduradunak.\nMatrikula: hautatutako lagunek 100 € ordaindu beharko dituzte, matrikula gisa.\nBidali beharreko dokumentazioa: Curriculuma, motibazio-gutuna eta egindako lanen 4 irudi edo bideoetara estekak, betiere 3 minutu baino gehiago ez badituzte. Guztia PDF fitxategi bakar batean jarri beharko da, eta guztira 8 orrialde hartuko ditu, asko jota.


Hasi dituzte Azpeitia eta Urrestilla arteko bidegorriaren bigarren faseko lanak - Azpeitia - uztarria.eus\nUztarria.eus 2019-04-16 10:30\nAzpeitia eta Urrestilla lotuko dituen bidegorriaren bigarren faseko lanak martxan dira. Atxubiagako biribilgunea eta Urrestilla lotzeko, 1.550 metroko luzera eta hiru metro zabal den bidegorria egingo du Altuna y Uria enpresak. 1.009.672,40 euroko (%21eko BEZ barne) aurrekontua dute bigarren faseko lanek, eta lau hilabetean bukatzea aurreikusten dute. Bidegorriaren ibilbidea egin ahal izateko, Aldundiak Azpeitiko Udalari utziko dizkio lurrak, eta Udala izan da bigarren faseko lanak esleitu dituena.\nJoan den urteko irailean amaitu zituzten bidegorriaren lehen faseko lanak. Hain zuzen, Landetako okindegi zaharraren paretik Atxubiagako biribilgunera arteko bidegorri zatia egokitu zuen Udalak lehen fase horretan. Obrek 195.539,90 euroko aurrekontua izan zuten.\nAzpeitiko Udalak eta Gipuzkoako Foru Aldundiak 2017ko azaroan sinatu zuten bidegorria egiteko hitzarmena. Bi erakundeek orduan azaldu zutenez, bidegorria 2019 urte hasieran amaitzea zen helburua. Guztira, 1,5 milioi euro inguruko aurrekontua dute Azpeitia eta Urrestilla lotuko dituen bidegorriaren lanek. Foru Aldundiak ordainduko du zenbateko horren %75a, eta Azpeitiko Udalak %25a. Lanak gauzatzea, aldiz, Udalaren kontu izango da.\nBidegorriaren asmoa kolokan ikusita, Urrestillako bizilagun batzuek proiektua udaberrian adostu bezala egiteko eskatuz idatzia prestatu eta Aldundian aurkeztu zuten, bi egunetan jasotako 900dik gora sinaduraren babesarekin. 2016an zehar bidegorriaren eskatzeko beste hainbat egitasmo ere gauzatu zituzten urrestildarrek; nabarmenena, 2016ko ekainaren 18an egin zuten martxa jendetsua.


NieR: Automata-ren Steam-eko bertsioak eguneraketa jasoko du gaur - Berriak - Game Erauntsia - Bideojokoak euskaraz\nNieR: Automata-ren Steam-eko bertsioak eguneraketa jasoko du gaur\nLander Unzueta | 2021/07/15 10:00 Berriak\n2017an argitaratu zen jokoaren errendimendu akatsak zuzenduko dituen adabakia izango da.\nPC-ko NieR: Automata hack and slash abentura orain lau urte merkaturatu zen arren, gaur bertan zaleek asko esperotako eguneraketa jasoko dute. Square Enix-ek Steam bidez baieztatu duenez, atal teknikoan askotariko hobekuntzak ekarriko ditu adabaki honek.\nAurten Game Pass bidez argitaratutako bertsio berriak akats hauek zuzendu zituen, baina jatorrizko jokoaren jabeek ez zituzten zuzenketa horiek ikusi. Square Enixek jasotako kritiken ondoren hobekuntza horiek Steameko bertsiorako ere prestatu zituztela agindu zuten japoniarrek.\nHorien artean 4K bereizmeneko testurak, ertz gabeko bideo konfigurazioa, antialiasing hobekuntzak, HDR ezaugarria eta gehiago nabarmendu dituzte arduradunek. Denetariko akats zuzenketak ere gaineratuko dituzte, txikiak zein handiak. 2017ko martxoan argitaratu zenetik erabiltzaileak behin eta berriz kexatu dira bertsio honek edukitako akats potoloengatik.\nZaleek beraien esku hartu zuten akatsak zuzentzeko lana. Kaldaien mod-errak FAR deitutako aplikazioarekin aipatutako arazoak konpondu eta jokoa arazo handirik gabe jokatzeko aukera eskaini zien erabiltzaileei.


2019ko udaberrira arte iraungo dute lanek - Antzuola - Goiena.eus\n2019ko udaberrira arte iraungo dute lanek\nMaider Arregi 2018-06-21 13:23\nTorresoroako lehen solairuko kalteen zerrenda egin du Antzuolako Udalak; kalteen balorazioa egiteak baina, luze joko duela dio Valen Moñux Hirigintza teknikariak. Orain, ur-mangerekin garbiketa sakona egingo dute kaltetutako altzariak botatzeko.\nEkainean gertatutako uholdeek eragindako kalteak zerrendatu ditu Antzuolako Udalak. Balorazioa egitea baina, zailagoa izango dela dio Hirigintza teknikari Valen Moñuxek. Hasierako garbiketa lanak egin dituzte eta bertan pilatutako harriak eta lokatza ere kendu dituzte. Urak bustitako liburuak eta dokumentuak salbatzen ere saiatu dira. Orain, baina, garbiketa sakona egingo dute: "Orain arte ezin izan dugu sakon mangeraz lokala garbitu. Izan ere, paper asko zegoen. Behin liburuak jasota eta paper hondatuak kenduta, garbiketa sakona egingo dugu erakina, paretak eta lurra, garbitzeko. Eta hor ikusiko dugu zein altzari dagoen botatzeko eta zein mantentzeko". Kalteen balorazioa egiteak ordea, luze joko du: "Liburutegian galdu diren liburu guztiak berriro eskuratzea ezinezkoa izango da. Hor eragindako kaltea zenbatu ezina da", azpimarratu du Valen Moñuxek.\nHala, behin lokala guztiz garbituta dagoela, perituek berriro ikuskatuko dute egoitza eta berregokitzeko proiektu zehatza egingo dute. Torresoroa egin zuen arkitektoak eta aseguruen perituek jardungo dute lan horretan zehazki. Prozesu luzea eta obra handia egin beharko dela iragarri du Hirigintza teknikariak. 2019ko udaberrian Torresoroako berritze lanak amaituta izatea da Udalaren helburua. "Lizitazio deialdira aterako ditugu obrak. Jakin administrazio konkurtsoak oso luzeak direla eta ondoren, lanak adjudikatuta, obra egin beharko da". Eraikinaren egiturak kalterik ez duen arren, lan handia dagoela egiteko azaldu du. Aretoan, harmailek ere ez dute kalterik jasan baina, lur dena aldatu beharko da. Txikizio handiena baina, liburutegiak jasan du eta berriro goitik behera berriztu beharko da. Liburutegia izan baita ezbeharraren zero gunea. 2019ko udaberrira arte iraungo dute berritze lanek.\nErrotak geldi eta ur gabe jarraitzen du\nAntiguako presak ere kalte handiak jasan ditu eta oraindik konponbidea bilatzen saiatzen ari direla azaldu du Hirigintza teknikariak. Helburua baina, presa konpontzea dela dio eta Ur agentziarekin harremanetan badihardutela. Lehentasuna ura errotara bideratzea da bertako zisne eta ahateen biziraupena bermatzeko.


Hezkuntza sistema propioaren alde ekiteko eskatu dio LABek Cristina Uriarte Hezkuntza sailburuari | LAB SINDIKATUA\nZerbitzu Publikoak Irakaskuntza Hezkuntza sistema propioaren alde ekiteko eskatu dio LABek Cristina Uriarte Hezkuntza sailburuari\nHezkuntza sistema propioaren alde ekiteko eskatu dio LABek Cristina Uriarte Hezkuntza sailburuari\nAtzo Lakuan burututako LOMCEren gaineko bileraren inguruan zehaztapen gutxi jaso dira Hezkuntza Sailaren aldetik. Aipatu Legearen aurka daudela esan, baina horren balizko ezarpenaren aurka hartuko lukeen jarrera edota ekimenen inguruan ezertxo ere ez du adierazi. Tresna legalak baliatuko omen dituzte Lege honi aurre egiteko, ez du argitzen ordea, bide horiek muturrera eraman eta gero zer nolako bideari ekingo zaion.\nLABek gai honen inguruan zehazki, eta hezkuntzaren inguruan orokorrean, dituen helburuak helarazi dizkio Hezkuntzako Sailburua den Cristina Uriarteri. Honela bada, gatazka ez dela LOMCEri aurre egiten soilik amaitzen baizik eta garaia dela Euskal Herrian behar eta nahi dugun hezkuntza sistema propioaren alde ekiteko aipatu zaio. Bide horretan, Hezkuntza Lege berri baten beharra dugula azpimarratu zaio. Euskal Herri aske baten parlamentu burujabe batek egingo lukeen Hezkuntza Legea alegia.\nMaila handi batean arazoa ez da PPren Legea den ala ez den. Muinean dagoen arazoa beste behin ere, Madrilen erabakitzen dela gure herrian ezarri beharreko hezkuntza eredua. Horri aurre egiteko modu bakarra dago: hezkuntza komunitateko eragileekin eta euskal jendartearekin bide propioari ekitea.


Wet Wipes makinaren alde onak eta txarrak\nOrain arte uste dut jende askok ez dakiela "garbitzeko bustitako makina" terminoa zein den? Wet garbitzeko makina ia 20 urte daramatza Txinan jaio. Garbitzeko makina bustiak jaiotzeak bizitzan nahiko komenigarria izan zaigu eta, aldi berean, gure bizi kalitatea asko hobetu du. Bezpera ...\nKopako maskara guztiz automatikoa, N95 maskarak ekoizteko\nMaskarako makina mota hau guztiz automatikoa denez, pertsona batek hiru makina eta ekipo exekutatu ditzake, 8-12 katilu formako maskarak produzitu daitezke minuturo. Ezaugarri nagusiak errendimendu egonkorra, zarata txikia eta etengabeko lana dira; batez ere PLC programak kontrolatzen du; itxura st ...\nN95-erako maskara ertzeko makinaren neurriak eta mantentzea\n1. Maskararen ertzak jartzeko makinak zuzenean 220V-ko sare elektrikoa erabiltzen du eta, beraz, maskara ertzak lotzeko gorputza behar bezala lotu behar da piztu aurretik, eta lurrerako erresistentziak 4 ohm baino gutxiago izan behar du. 2. Sareko tentsioaren aldaketa% 10 baino handiagoa denean, korronte alternoko tentsio egonkortzailea instalatu beharko litzateke ...\nNola aukeratu zure ekoizpen beharrak asetzeko moduko maskara makina?\nLehenik eta behin, esan iezaguzu zer maskara mota sortu nahi duzun; Bigarrenik, merkatuan maskara egiteko makinak honako mota hauek ditu: tolesteko N95 maskara egiteko makina, maskara mediko laua egiteko makina, Cup N95 maskara egiteko makina, etab. Hirugarrenik, aukeratu maskara makina, erdi automatikoa edo guztiz automatikoa, zure arabera ...


Legazpiko beste aldean paradisu txiki bat dago - Goierriko Hitza : Goierriko Hitza\nLegazpiko beste aldean paradisu txiki bat dago\nAurki, hura ikusi nahi duen ororentzat ate irekien eguna egingo dute. Sektoreko profesionalei zuzendutako jardunaldia egiteko asmoa ere badute. Zazpi apartamentu ditu hotelak, artean hiru ireki dituzte.\nAztirira doan bidearen hasieran egin dugu hitzordua Jo-xe Blas Egañarekin (Legazpi, 1966). Aurretik doan autoan gidatu gaitu Bergaretxe apartamentu hoteleraino. Egaña anai-arrebak Garbiñe Egaña (Legazpi, 1964) eta Fermin Gartxintorena (Berroeta, Nafarroa, 1967) dira Brinkola auzoan ireki berri duten paradisu txikiaren sortzaileak. Autoan goaz eta bide luzetik garamatza hotela eraiki baino lehen, espazioaren sorkuntzan egindako lehenengo urratsaren emaitza erakusteko. Emaitza hori urki eta gereziondo basoa da.\nEraikin baten lanak hastera doazela adierazteko lehenengo harria jarri ohi da; Bergaretxekoek, aldiz, sastrakak garbitu eta basoa sortu zuten. Joxean Artzek bi punturen arteko biderik laburrena biderik ederrena dela zioen. Basoa bistaratzean hitzok zentzuz betetzen dira. Etxe bueltan Asier Galdos paisajista legazpiarrak sortutako lorategi soila. Atarian Gartxintorena dago eta harekin Mendi, artzain zakur zaindaria.\nBergaretxe berriaren ipuina neguko egun zuri batean hasi zen, «elurtea bota zuen eta argazki kamerarekin elurretara joan ginen Fermin eta biok. Teilatua erdi erorita zuen baserria ikusi genuen, Bergaretxe zen», kontatu du Joxe Egañak. Gartxintorena bikotekideak gehitu duenez, «konturatzerako, Joxe hari buruz galdetzen hasia zen». Aurretik behin edo behin agroturismo bat izatea ederra litzatekeela pentsatu zutela diote, «amets moduan».\nBergaretxe apartamentu hotela ez da jada ametsa. Egin dute. Zazpi apartamentu sortu dituzte, Egañak dioen bezala, «Legazpiren beste aldean». Aizkorriren magalean, naturak dena ematen duen gunean dago hotela. Apartamentu bakoitzak sukaldea eta behar izan guztiak asetzeko den-denak ditu, ederki jarrita. Momentuz hiru zabaldu dituzte.\n2009an erosi zuten. «Sastraka kendu eta basoa landatu genuen. Norbaitek esan lezake alderantziz egin behar genuela, baina denborak asmatu genuela erakutsi digu», dio Gartxintorenak. Eraikuntzarekin 2015ean hasi ziren. Eraikin modernoa da. Erosi zutenean, Bergaretxe zarama biltegi bihurtuta zegoen.\nZarama hura guztia atera zuten eta baserriaren jatorrizko egituratik gordetzeko ezer gutxi zegoela diote, «soilik harria». Harria gorde zuten; eraikinaren azpiko aldean ikus daiteke. Bestelakoan atentzioa ematen dute bereziki eraikinaren leiho handiek eta zabalek. «Egungo materialekin leiho handiak egiteko aukera izan dugu etxearen hezetasunari eta berotasunari eragin gabe», dio Egañak. Biomasa galdara instalatu dute. Eraikinaren koloreek ingurunearekin bat egiten dutela ere azpimarratu dute.\nNolanahi ere, Bergaretxe hotela bihurtzeko asmoarekin erosi bazuten ere, mantso-mantso joateko asmoa zuten; bi etxebizitza egokitu eta apartamentuak denboraz egin. «Jone Azpeitia udaletxeko nekazaritza teknikariari esker diru laguntzen berri izan genuen eta hark hauspotu zuen proiektua», dio Egañak eta diru laguntzek «presak eta epeak ekarri dituzte» erantsi du Gartxintorenak. Prozesua bizkor joan da eta buruko minak ere izan dira tartean. Azken aroa azkar joan da eta «konturatzerako irekita zegoen», diote.\nOfizialki zabaldu aurretik, Legazpiko herriguneko etxe bat erre zen eta bertako bizilagunak hartu zituzten udalak eskatuta. Aste Santuan zabaldu zuten eta Bizkaitik zein Holandatik bezeroak iritsi ziren. Orain, teknologia berriekin borrokan dabiltza, ikasten, baina paradisutxo bat sortu dutenaren jakitun izateak irribarrea ateratzen die.\n48 dira Ordiziko fokuarekin lotutako kasuak\nGiro paregabean gauzatu da bigarren literatur tertulia\nZaldibiako Irakurle Taldea parke botanikoan elkartu da Bihotz handiegia liburuaz jarduteko


LIBURUEN BIDAIA - TEE - Tolosako Ekinbide Etxea\nLIBURUEN BIDAIA Topic Euskal Herria Plaza, 1, 20400 Tolosa, Guipúzcoa\n02dic19:30- 21:00LIBURUEN BIDAIAAMALUR 202119:30 - 21:00 Topic, Euskal Herria Plaza, 1, 20400 Tolosa, GuipúzcoaActividades:Amalur\nLiburu orok aukera ematen digu bere orriek daramaten bide ezezagunari jarraitzeko. Norbaitek hitzetan jarri zuen ibilbide hori, irakurleek esperientzia hori berpiztu ahal izateko. Norbaitek distira literarioa ateratzen jakin zuen bidaia\nLiburu orok aukera ematen digu bere orriek daramaten bide ezezagunari jarraitzeko. Norbaitek hitzetan jarri zuen ibilbide hori, irakurleek esperientzia hori berpiztu ahal izateko. Norbaitek distira literarioa ateratzen jakin zuen bidaia errealak eta haren irakurketak mundua, jendea, gatazkak eta kulturak biziberritzera bultzatzen gaitu.\nPilar Rubio Remiro editorea, literaturaren kritika, hainbat komunikabidetako artikulugilea, kultur kudeatzailea eta liburu-saltzailea ohia da. Bere espezializazio-gaiak genero-ikuspegia duen bidaia, bidaiei buruzko literatura garaikidea eta Asia eta Afrikako narrazioak dira. Gaur egun, “La Línea del Horizonte Ediciones” aldizkariaren sortzaile eta zuzendaria da.


Gure hizkuntza-proben bitartez zure maila ezagutu ezazu\nZure hizkuntza maila ezagutu nahi duzu?\nEgin gure hizkuntza proba bat eta ezagutu zure maila. Test moduko 50 galdera motz erantzun eta testu motz bat idatzi beharko duzu. 15-30 minutu inguru bakarrik behar dituzu testa erantzuteko eta guk dagokizun maila eta ikastaroa eskainiko dizugu\nElduaienen egiten ditugun frogak ez dira azterketak, ikaslearen ezagutza neurtzeko tresna baino ez dira, horrela talderik egokiena eskaini ahal izateko.\nGure frogek, aukerazko erantzunak dituzte. Kasu guztietan, bakarra da erantzun zuzena. Markatu ezazu eta ez ahaztu zeure datuak adierazten froga amaitzean. Bestela, ezin izango gara zurekin harremanetan jarri.\nFroga egiteko aholkuak\nAukeratu distrakziorik gabeko toki lasai bat.\nHartu itzazu gehienez 30 minutu froga etenik gabe egiteko.\nGomendagarria litzateke dagoeneko badauzkazun ezagutzak apur bat gainbegiratzea. Froga hasten denetik aurrera, ez begiratu hiztegirik edo testu-libururik.\nAukeratu test bat\nEgin ezazu testa online